title: Mira Potkonen

text: Potkonen saavutti kevytsarjassa MM-pronssia Astanassa toukokuussa 2016. Hän saavutti kisoissa myös olympiapaikan, ja hänet valittiinkin seuraavalla viikolla Suomen joukkueeseen vuoden 2016 kesäolympialaisiin. Riossa Potkosesta tuli historian ensimmäinen suomalainen naisnyrkkeilijä olympiatasolla ja ensimmäinen suomalainen olympianyrkkeilijä sitten vuoden 2000 ja Joni Turusen.


title: Mira Potkonen

text: Riossa Potkonen voitti ensimmäisellä kierroksella isäntämaan Adriana Araújon joka oli pronssilla Lontoossa 2012 ja toisella kierroksella irlantilaisen olympiavoittajan ja viisinkertaisen maailmanmestarin Katie Taylorin tuomariäänin 2–1. Välieräottelussa Potkonen hävisi kiinalaiselle Yin Junhualle tuomariäänin 3-0 ja saavutti olympialaisten pronssimitalin. Olympiamitali oli suomalaisnyrkkeilijöiden ensimmäinen 24 vuoteen ja myös suomalaisten naisnyrkkeilijöiden ensimmäinen kautta aikain.


title: Mira Potkonen

text: Sofian EM-kilpailuista 2016 Potkonen saavutti hopeaa hävittyään loppuottelussa venäläiselle Darja Abramovalle pistein ja otettuaan lukua ottelun ensimmäisessä erässä.


title: Mira Potkonen

text: Elokuussa 2017 Potkonen osallistui Italian Casciassa EU:n mestaruuskilpailuihin. Hän sai vapaa-arvan ensimmäiselle kierrokselle ja iski toisen kierroksen unkarilaisvastustajansa keskeytyskuntoon, ja välierässä hän voitti englantilaisvastustajansa 5–0-pistein. Loppuottelussa Potkonen voitti 4–0-tuomariäänin edellisvuoden 64-kiloisten MM-hopeamitalistin, Irlannin Kellie Harringtonin ja saavutti näin uransa ensimmäisen suuren arvokisavoiton.


title: Mira Potkonen

text: Kesäkuussa 2018 Potkonen osallistui Bulgarian Sofiassa pidettyihin Euroopan mestaruuskilpailuihin voittaen Euroopan mestaruuden.


title: Mira Potkonen

text: Sarja 60 kg.


title: Mira Potkonen

text: Potkosen Nokialla asuvaan perheeseen kuuluvat muusikko-aviomies Henri ja kaksi tytärtä. Nokian kaupunki lahjoitti syyskuussa 2016 Potkoselle omakotitalotontin Sammaliston alueelta ja Tampere 5000 euron stipendin hänen Rion pronssimitalistaan.


title: Sieppi

text: Sieppi voi tarkoittaa ainakin seuraavia:


title: Ruby Rose

text: Ruby Rose Langenheim (s. 20. maaliskuuta 1986 Melbourne, Australia) on australialainen näyttelijä, malli, televisiopersoona, artisti ja DJ, joka on tunnettu muun muassa "Orange Is the New Black" -televisiosarjasta. Hän nousi kuuluisuuteen vuonna 2007 juontaessaan Australian MTV-kanavaa. Kuuluisaksi tultuaan Rose teki paljon arvostettuja mallintöitä, ja hän onkin Australian Maybelline New Yorkin kasvot.


title: Ruby Rose

text: Rose teki debyyttinsä australialaisessa elokuvassa Suite for Fleur. Hänellä oli pieni rooli draamassa Around the Block (2013), ja hän latasi YouTubeen vuonna 2014 oman lyhytelokuvansa Break Free. Videosta tuli viraali, ja se sai lyhyessä ajassa miljoonia katsomiskertoja. Videolla Rose muuttuu feminiinisestä henkilöstä maskuliiniseksi. Rose nousi Pohjois-Amerikkalaiseen, myöhemmin maailmanlaajuiseen, kuuluisuuteen Netflixin "Orange Is the New Black" -televisiosarjan myötä. Hän näytteli sarjan kolmannella tuotantokaudella hahmoa Stella Carlin. Rose esiintyi myös vuonna 2017 ensi-iltansa saaneissa elokuvissa "", "John Wick 2" ja "". Hän näyttelee myös elokuvissa Pitch Perfect 3 (2017) sekä Megalodon (elokuva) (2018). 7. elokuuta 2018 julkistettiin, että Rose näyttelee Batwomania tulevassa The CW:n sarjassa. Hän myös tähdittää vuonna 2019 tulevaa toiminta-komediaa Three Sisters.


title: Ruby Rose

text: Rose on tehnyt mallintöitä mm. Maybellinelle, Nikelle (vuodesta 2017 lähtien, viimeisin kampanja "Kiss My Airs"), Urban Decaylle (vuodesta 2016 lähtien), Swarovskille sekä tanskalaiselle Georg Jensenille. Lisäksi Rose on esiintynyt useiden muotilehtien kansissa. Esimerkkeinä Vogue Australia, InStyle Magazine, Marie Claire Magazine, Cleo, Cosmopolitan, Maxim, Nylon, New Yorkin Inked Magazine sekä Uusi-Seelantilainen Remix Magazine.


title: Ruby Rose

text: Rose on sukupuoleltaan genderfluid. Hän on sanonut, että hän tuntee heräävänsä joka aamu sukupuolineutraalisena. Hän kertoo halunneensa olevan poika lapsena, ja säästikin rahaa muuttaakseen kirurgisesti sukupuolensa naisesta mieheksi. Rose sanoi eräässä haastattelussa: "Se oli jotain, jonka aina halusin tehdä, ja sitten yhtäkkiä en vain halunnutkaan. Luulen että kasvoin siitä yli. Minulla oli jopa tapana nukkua mahalteni, koska en halunnut saada rintoja ikinä, ja uskon että se oikeasti toimi." Samassa haastattelussa hän muisteli olleensa Yum Cha -ravintolassa isänsä kanssa, ja omistaja oli tullut heidän luokseen sanoen, että hän oli työntekijöiden kanssa yrittänyt miettiä oliko Rose komea poika vaiko kaunis tyttö. Rose piti tätä kohteliaisuutena, ja tämä laittoi hänet pienessä shokissa miettimään asiaa. Hän tuli silloin tulokseen, että halusi oikeasti olla komea poika. Rose kuitenkin kokee jatkavansa feminiinipronominien käyttämistä (she). Hän on kommentoinut, että jos hänen pitäisi valita sukupuoli, hän valitsisi olevansa mies, mutta hän ei koe syntyneensä väärässä kehossa. Nähdessään hänen transsukupuolisten ystäviensä halun sukupuolen kirurgiseen korjaukseen, Rose kysyi itseltään, oliko hänellä itselläänkin samanlainen tilanne, ja tuli tulokseen että hän on tyytyväinen ollessaan sukupuolineutraali. Hän on sanonut: "Uskon, että tässä vaiheessa pysyn naisena mutta... kuka tietää. Tunnen oloni tässä kehossa loistavaksi, mutta myös ailahtelen asian suhteen paljon."


title: Ruby Rose

text: Hän kertoo "löytäneensä" mallitöidensä myötä androgyynisyyden.


title: Ruby Rose

text: Rose paljasti lesboutensa ollessaan 12-vuotias. Häntä koulukiusattiin seksuaalisuutensa vuoksi, niin fyysisesti kuin psyykkisestikin. Tämä johti itsemurhayritykseen.


title: Ruby Rose

text: Rose on myös kertonut, että hänen sukulaisensa käytti häntä lapsena seksuaalisesti hyväksi. Rosella on kaksisuuntainen mielialahäiriö sekä masennus.


title: Ruby Rose

text: Rose oli kihloissa muotisuunnittelija Phoebe Dahlin kanssa vuodesta 2014, mutta he erosivat joulukuussa 2015. Vuonna 2016 Rose alkoi seurustella The Veronicas -yhtyeen laulaja Jess Origliasson kanssa. He erosivat huhtikuussa 2018. Pari oli seurustellut aikaisemmin vuonna 2008.


title: Ruby Rose

text: Rose on vegaani; hän suosittelee, että ihmisten, jotka haluavat taistella ilmastonmuutosta vastaan, tulisi ottaa huomioon mitä he syövät.


title: Kevin O’Higgins

text: Kevin Christopher O’Higgins (7. kesäkuuta 1892 Stradbally, Laois – 10. heinäkuuta 1927 Booterstown, Dublinin kreivikunta) oli irlantilainen poliitikko. Irlannin tasavaltalaisarmeija (IRA) salamurhasi hänet hänen toimiessaan Irlannin oikeusministerinä ja varapääministerinä vuonna 1927.


title: Kevin O’Higgins

text: O’Higgins opiskeli University College Dublinissa ja työskenteli nuoruudessaan lakimiessetänsä apulaisena. Hän liittyi Irlannin itsenäisyyttä ajaneeseen Sinn Féin -puolueeseen vuoden 1916 pääsiäiskapinan jälkeen ja joutui pian poliittisista syistä brittiviranomaisten vangitsemaksi. Ollessaan edelleen vankilassa hänet valittiin Sinn Féinin edustajana Britannian parlamenttiin vuoden 1918 vaaleissa. Vuonna 1919 perustetussa Irlannin tasavaltalaishallituksessa O’Higgins toimi kunnallishallintoministeri W. T. Cosgraven avustajana. O’Higgins tuki 1921 solmittua Ison-Britannian ja Irlannin sopimusta, ja hänet nimitettiin 1922 oikeusministeriksi ja varapääministeriksi Cosgraven johtamaan hallitukseen. Hän jatkoi kummassakin virassa yhtäjaksoisesti viisi vuotta myöhemmin tapahtuneeseen kuolemaansa asti.


title: Kevin O’Higgins

text: O’Higgins auttoi muotoilemaan Irlannin vapaavaltion perustuslain ja varmisti sen hyväksynnän parlamentissa Dáil Éireannissa. Hän perusti Garda Síochánain, Irlannin poliisivoimat, ja ajoi läpi alkoholin myyntiä rajoittaneen lain. Lisäksi hän edusti Irlannin vapaavaltiota Kansainliiton kokouksissa. O’Higgins sai IRA:n vihat päälleen pyrkiessään ankarin keinoin tukahduttamaan sen toiminnan Irlannin sisällissodan aikana 1922–1923 ja sen jälkeen. Vihaa herättivät erityisesti hänen antamansa määräykset yhteensä 77 vangiksi jääneen kapinallisen IRA-sotilaan teloittamiseen sisällissodan aikana. Yksi O’Higginsin määräyksellä teloitetuista oli Rory O’Connor, joka oli edellisenä vuonna toiminut bestmanina hänen häissään. Kolme IRA-miestä salamurhasi O’Higginsin vuonna 1927 hänen ollessaan matkalla kirkkoon.


title: Kevin O’Higgins

text: O’Higginsin salamurhan seurauksena Cosgraven hallitus sääti Public Safety Act -nimisen lain, joka muun muassa määräsi kaikki parlamenttiehdokkaat sitoutumaan uskollisuudenvalaan kuninkaalle. Tämä pakotti Eamon de Valeran johtaman Fianna Fáil -puolueen luopumaan monta vuotta jatkuneesta parlamentin boikotoinnista, mikä muutti huomattavasti Irlannin sisäpoliittista asetelmaa.


title: Laurent Ciman

text: Laurent Ciman (s. 5. elokuuta 1985 Farciennes) on belgialainen jalkapalloilija, joka edustaa Major League Soccerissa pelaavaa Montreal Impactia. Pelipaikaltaan oikeajalkainen Ciman on keskuspuolustaja. Hän kuuluu myös Belgian jalkapallomaajoukkueeseen.


title: Laurent Ciman

text: Ciman aloitti uransa Jupiler Pro Leaguen Charleroissa, jota hän edusti vuodet 2004–2008 tehden 85 ottelussa kolme maalia. Heinäkuussa 2008 Ciman siirtyi Club Bruggeen, jota hän oli edustanut myös nuorena. Kaudella 2008–2009 hän pelasi 16 ottelua debytoiden myös Eurooppa-liigassa ja seuraavan kauden lainassa KV Kortrijkissä, jossa otteluita kertyi 34 ja maaleja kaksi.


title: Laurent Ciman

text: Heinäkuussa 2010 Ciman siirtyi Jupiler Pro Leaguen Standard Liègeen, jossa hän voitti heti avauskaudellaan Belgian cupin. Yhteensä Ciman pelasi seurassa vajaan viiden kauden aikana 152 ottelua onnistuen maalinteossa kuusi kertaa. Tammikuussa 2015 Ciman siirtyi Major League Soccerin Montreal Impactiin. Hän pelasi avauskaudellaan 30 ottelussa tullen valituksi MLS All-Star Gameen ja sarjan parhaaksi puolustajaksi.


title: Laurent Ciman

text: Ciman pelasi vuosina 2004–2008 Belgian alle 21-vuotiaiden maajoukkueessa kuusi ottelua. Hän kuului Belgian joukkueeseen vuoden 2008 kesäolympialaisissa Pekingissä, jossa Belgia sijoittui neljänneksi. Ciman pelasi turnauksessa yhden ottelun onnistuen siinä maalinteossa.


title: Laurent Ciman

text: Belgian jalkapallomaajoukkueessa Ciman debytoi toukokuussa 2010 ystävyysottelussa Bulgariaa vastaan. Hän kuului puolivälieriin selvinneeseen Belgian joukkueeseen vuoden 2014 MM-kilpailuissa jääden ilman peliaikaa. Avausmaalinsa maajoukkueessa Ciman teki kesäkuussa 2016 ystävyysottelussa Norjan verkkoon. Ciman kuuluu Belgian joukkueeseen myös vuoden 2016 EM-kilpailuissa.


title: Laurent Ciman

text: Seurajoukkuetasolla


title: Laurent Ciman

text: Henkilökohtainen


title: Alinen Kivijärvi (Ikaalinen)

text: Alinen Kivijärvi on Pirkanmaalla Ikaalisissa Luhalahdella sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alinen Kivijärvi on osa Pääjärven valuma-aluetta.


title: Alinen Kivijärvi (Ikaalinen)

text: Järven pituus on 850 metriä, leveys 150 metriä ja sen pinta-ala on 5,6 hehtaaria. Se sijaitsee erämaassa yli kolme kilometriä Pääjärvestä pohjoiseen. Ympäröivä maasto on soiden ja avokallioiden laikuttamaa metsämaastoa, jossa Alinen Kivijärvi on syntynyt maastossa olevaan murrokseen. Samaa murrosta myöten laskee järven laskuoja Silmästeenoja Pääjärveen. Järveen on kaivettu seitsemän ojaa, joista lyhimmät tuovat kuivatusvettä lähimmiltä soilta. Eräs tällainen oja on pienen ja pyöreän Kalatonlammen laskuoja, joka laskee Alisen Kivijärven eteläpäähän. Pisin suo-oja on Kaukaloistenvuoren pohjoispuolella kulkeva suo-ojia kokoava johto-oja, joka tuo Ahdetaron ja Kiimanevan laajoilta soilta kuivatusvedet. Silmästeenojan pohjoinen alku on Hörskönjärven laskuoja, joka laskee 700 metriä Alisen Kivijärven pohjoispäähän. Rantaviivan pituus on 2 kilometriä. Sen länsirantaa reunustaa kapea avosuon kaistale ja itäranta on kuivempaa maata, vaikka sielläkin on suomaa-alueita. Juuri itärannalla on kolme vapaa-ajan asuntoa, joille johtaa tiet läheisiltä metsäautoteiltä.


title: O’Higgins

text: O’Higgins voi tarkoittaa ainakin seuraavia:


title: Quick Den Haag

text: Haagse Voetbal- en Cricketvereniging Quick eli Quick Den Haag tai vain Quick on alankomaalainen jalkapallo- ja krikettiseura Haagin kaupungista. Quick on voittanut kertaalleen maansa mestaruuden jalkapallossa. Tämä tapahtui vuonna 1908.


title: Be Quick 1887

text: Be Quick 1887 on jalkapalloseura Groningen kaupungista. Seura on perustettu vuonna 1887. Be Quick on voittanut kertaalleen Alankomaiden mestaruuden. Tämä tapahtui vuonna 1920.


title: Schiedamse Voetbal Vereniging

text: Schiedamse Voetbal Vereniging eli usein lyhyemmin SVV on jalkapalloseura Schiedamin kaupungista. SVV on perustettu vuonna 1904. Seura on voittanut kertaalleen maansa mestaruuden. Tämä tapahtui vuonna 1949.


title: BSV Limburgia

text: BSV Limburgia tai SV Limburgia on jalkapalloseura Brunssumin kaupungista. Seura on voittanut kertaalleen Alankomaiden mestaruuden. Tämä tapahtui vuonna 1950.


title: Königsberg (täsmennyssivu)

text: Königsberg voi tarkoittaa seuraavia:Lisäksi Saksassa ja Itävallassa on useita kunnanosia, joiden nimi on Königsberg.


title: Skåneland

text: Skåneland (joskus "Skånelandskapen" tai "de skånska landskapen", "Skånen maakunnat") on kulttuurihistoriallinen alue Skandinavian eteläosassa. Sen suuruus ja rajat vaihtelevat jonkin verran käyttötarkoituksen mukaan.


title: Skåneland

text: Historiallissa yhteyksissä Skåneland tarkoittaa alueita, jotka Roskilden rauhassa vuonna 1658 liitettiin pysyvästi Tanska-Norjasta Ruotsiin. Kyseessä olivat Blekingen, Hallandin ja Skånen maakunnat, jotka muodostavat nykyään Ruotsin eteläisimmän historiallisen pääalueen Götanmaan etelä- ja lounaisosan. Myös Tanskaan kuuluva Bornholmin saari on tapana lukea mukaan käsitteeseen. Sen sijaan Roskilden rauhassa Ruotsiin liitettyä Tanska-Norjan Norjan osaan kuulunutta Bohusläniä ei lueta Skånelandiin.


title: Skåneland

text: Nimitystä voidaan käyttää myös runollisena nimityksenä Skånen maakunnalle.


title: Tumaco

text: Tumaco on kolumbialainen rannikkokunta, joka sijaitsee Kolumbian lounaisosassa, Nariñon departementissa. Se koostuu Tumacon, Viciosan ja El Morron saarista. Se rajoittuu lännessä Tyyneen valtamereen ja etelässä Ecuadoriin. Etäisyys Pastoon on 304 kilometriä. Tumacossa sijaitsee La Floridan lentokenttä. Alueen hallinnon virallisten laskelmien mukaan Tumacossa on 199 659 asukasta. Tumacossa useat elävät köyhyydessä. Alueella ei ole myöskään kunnollisia terveyspalveluja, hygieniahuoltoa tai liikenneväyliä. Koulutusmahdollisuudet ovat vähäiset. Sadat ihmiset ovat joutuneet lähtemään mailtaan käynnissä olevan konfliktin takia.


title: Tumaco

text: Tumaco perustettiin 30.11.1640. Sen perusti jesuiitta Francisco Ruggi. Tumaco nimettiin alueella asuneen Tumapaes-heimon mukaan. Tumacon alue toimi espanjalaisjoukkojen tukikohtana. Merirosvot hyökkäsivät sinne usein. 1700-luvun lopulla Tumacossa kapinoitiin espanjalaisvaltaa vastaan. Tumaco sai kunnan oikeudet itsenäisessä Kolumbiassa presidentti Tomas Cipriano de Mosqueran aikana. Tsunamit ja vedenalaiset järistykset ovat ravistelleet Tumacoa useita kertoja. Sadat ihmiset saivat surmansa vuoden 1979 luonnononnettomuudessa. Huumekartellit, FARC-sissit ja puolisotilaalliset joukot tunkeutuivat Tumacoon 1990-luvulla. Turvallisuustilanne on heikentynyt Tumacossa merkittävästi 2010-luvulle tultaessa sissien ja puolisotilaallisten joukkojen taistellessa alueen hallinnasta. FARC on tehnyt useita iskuja Tumacossa. Tumacoa pidettiin vuonna 2014 Buenaventuran ohella Kolumbian väkivaltaisimpana paikkana. Iso-Britannia varoitti kansalaisiaan kesäkuussa 2016 matkustamasta Buenaventuraan ja Tumacoon.


title: Tumaco

text: Tumacon talous koostuu pääasiassa maanviljelystä. Siellä tuotetaan esimerkiksi kaakaota. Muita elinkeinoja ovat kalastus, metsätalous ja matkailu.


title: Tumaco

text: Tumaco on ollut yksi perinteisiä matkailukohteita Kolumbiassa. Heikentynyt turvallisuustilanne vähensi turismia hetkeksi. Kolumbian hallituksen päätös lähettää joukkoja Tumacoon vuoden 2015 lopulla sai turistit palaamaan Tumacoon. Turistit vierailevat usein esimerkiksi Sanquiangan kansallispuistossa, Playa el Morrolla tai Playa Bocagrandella, joissa voi nauttia hiekkarannoista, luonnosta ja tutkia alueen eläimistöä.


title: Tumaco

text: Tumacon väestöstä enemmistö on afrokolumbialaisia. Tumacossa asuu myös paljon alkuperäisväestöön kuuluvia.


title: Tumaco

text: Tumacossa vallitsee trooppinen ilmasto. Keskimääräinen lämpötila on 25-26 lämpöastetta. Kuivinakin kausina sataa paljon. Vuosittainen sademäärä on 2292 millimetriä.


title: Tumaco

text: Tumacossa järjestetään vuosittain festivaalit, jolloin esitellään käsityö- ja ruokakulttuuria. Monet kalaruoat kuuluvat Tumacon erikoisuuksiin.


title: Tumaco

text: Jalkapalloilija Léider Preciado ja miss Kolumbiaksi kruunattu ja Miss international -kauneuskilpailut voittanut Stella Márquez ovat kotoisin Tumacosta.


title: Freeport-McMoRan

text: Freeport-McMoRan on yhdysvaltalainen kaivosyhtiö, jonka pääkonttori ja useimmat kaivokset sijaitsevat Arizonassa. Yrityksellä on lisäksi kaivokset Perussa ja Indonesiassa. Freeport-McMoRan tuottaa pääasiassa kuparia, mutta myös kultaa, molybdeeniä, maaöljyä ja maakaasua. Freeport-McMoRan on maailman suurin julkisesti noteerattu kuparin tuottaja ja maailman toiseksi suurin kuparin tuottaja chileläisen Codelcon jälkeen. Vuonna 2012 McMoRan yhdistyi maaöljy- ja maakaasutuottaja Freeportin kanssa ja Freeport-McMoRanilla on tuosta fuusiosta maaöljy- ja maakaasuvaroja sekä -tuotantoa.


title: Newmont Mining

text: Newmont Mining on yhdysvaltalainen kaivosyhtiö, joka on yksi maailman suurimmista kullan tuottajista. Newmont Mining on maailman toiseksi suurin kullan tuottaja Barrick Goldin jälkeen. Newmont Miningin perusti William Boyce Thompson.


title: Newmont Mining

text: Yritys tarjoutui ostamaan Goldcorpin tammikuussa 2019. Newmont Miningista tulee kaupan myötä maailman suurin kullantuottaja.


title: Barrick Gold

text: Barrick Gold on kanadalainen kaivosyhtiö, joka on maailman suurin kullan tuottaja. Barrickin on perustanut kanadalainen yrittäjä Peter Munk vuonna 1983 Barrick tuotti 6,12 miljoonaa unssia kultaa vuonna 2015. Malmin keskimääräinen kultapitoisuus oli 1,88 grammaa kultaa tonnissa. Kullan lisäksi Barrick tuottaa kuparia, jonka tuotanto oli 511 miljoonaa paunaa vuonna 2015. Barrickilla on kaivosoperaatioita Argentiinassa, Australiassa, Kanadassa, Chilessä, Dominikaanisessa tasavallassa, Papua Uusi-Guineassa, Perussa, Saudi-Arabiassa, Yhdysvalloissa ja Zambiassa. Yli 75 prosenttia kullan tuotannosta sijaitsee Amerikoissa.


title: Barrick Gold

text: Syyskuussa 2018 Barrick Gold ilmoitti yhdistyvänsä afrikkalaisiin kultakaivoksiin keskittyneen Randgoldin kanssa.


title: Theo Mackeben

text: Theo Mackeben (5. tammikuuta 1897 Stargard, Länsi-Preussi – 10. tammikuuta 1953 Berliini) oli saksalainen pianisti, kapellimestari ja säveltäjä, joka teki paljon elokuvamusiikkia 1930-luvulta 1950-luvun alkuun. Hänen tunnetuimpia sävelmiään ovat ”Nur nicht aus Liebe weinen” (suom. ”Itke en lemmen tähden”), ”Bei dir war es immer so schön” (suom. ”Luonasi oli aina niin ihanaa”) ja Miliza Korjusin vuonna 1935 tunnetuksi tekemä ”Warum?” (suom. ”Miksi?”, mm. Mauno Kuusisto).


title: Montgomeryn metroasema

text: Montgomery on Brysselin metron asema Woluwe-Saint-Pierren kunnassa. Sitä käyttävät linjan 1 metrojunat sekä linjojen 7 ja 25 raitiovaunut (). Se avattiin vuonna 1975.


title: Hannes Pekkinen

text: Hannes Pekkinen (s. 26. lokakuuta 1998 Kitee) on suomalainen pesäpalloilija, joka edustaa Superpesiksessä Joensuun Mailaa. Pekkisen pelipaikka on ulkopelissä etukentällä, usein siepparina.


title: Hannes Pekkinen

text: Pekkinen on pelannut miesten superpesiksessä kaudesta 2014 lähtien. Hän oli voittamassa Joensuun Mailan ensimmäistä Suomen-mestaruutta kaudella 2018. Pekkinen on (tilanne 7.8.2017) 89 runkosarjaottelussa lyönyt 4+43 juoksua, tuonut 23 juoksua, sekä lyönyt 183 kärkilyöntiä.


title: Justice League (täsmennyssivu)

text: Justice League eli Oikeuden Puolustajat on DC Comicsin kuvitteellinen sarjakuvasankariryhmä.


title: Justice League (täsmennyssivu)

text: Justice League voi tarkoittaa myös:


title: Meroden asema

text: Merode on metro- ja rautatieasema Etterbeekin kunnassa Brysselissä. Sitä käyttävät linjojen 1 ja 5 metrojunat sekä Brysselin paikallisjunat. Se avattiin vuonna 1976.


title: Osseghem/Ossegemin metroasema

text: Osseghem (Ossegem) on Brysselin metron asema Molenbeek-Saint-Jeanin kunnassa. Sitä käyttävät linjojen 2 ja 6 junat. Se avattiin vuonna 1982.


Luettelo Mänttä-Vilppulan julkisista taideteoksista ja muistomerkeistä sisältää pysyvästi julkisilla paikoilla Mänttä-Vilppulan kaksoiskaupungissa olevat taideteokset. Luettelon teokset voivat kuulua joko kaupungin kokoelmiin tai ne voivat olla julkisilla paikoilla olevia liikelaitosten, yritysten, valtion ja yksityisten tonteilla sijaitsevia ja näiden omistamia teoksia. Luettelossa on pysyvästi paikoilleen asennettuja, mutta ei väliaikaisesti, esimerkiksi näyttelyä varten asennettuja teoksia.


title: Luettelo Mänttä-Vilppulan julkisista taideteoksista ja muistomerkeistä

text: Vuonna 1933 perustetun Gösta Serlachiuksen taidesäätiön yhdeksi tehtäväksi määriteltiin Mäntän koristaminen julkisilla veistoksilla. Kaksoiskaupungissa ja sen hautausmailla on yli 30 patsasta tai muistomerkkiä (2014).


text: Kaupungin vanhin julkinen veistos on Joenniemen kartanon terassilla oleva Emil Wikströmin pronssiveistos "Poika ja ahven" (1888). Kartanon puistossa on myös Wikströmin "Kuokkamies" (1908). Emil Wikström oli Serlachiusten luottotaiteilija. Hänen julkisia teoksiaan Mänttä-Vilppulassa on yhteensä kuusi. Niistä näkyvimpiä ovat "G. A. Serlachiuksen muistomerkki" (1921) Patruunanpuistossa ja "Serlachius-suvun hautamuistomerkki" (1937) Mäntän hautausmaalla. Myös mahtipontinen Arvi Tynyksen "Vilppulan 1918 taistelujen muistopatsas" vuodelta 1938 sijaitsee Vilppulassa rantatörmän lähellä.


text: Mäntän torilla on Wäinö Aaltosen tekemän "Aleksis Kiven muistopatsaan" varhaisen kubistisen ehdotuksen (1930) pienempään kokoon 1950-luvulla valettu veistos. Amer-yhtymä osti sen vuonna 1970 ja sijoitti Tuusulan Riihikallioon tupakkatehtaan portin viereen. Veistos ehti olla tällä paikalla lähes 40 vuotta, kunnes Gösta Serlachiuksen taidesäätiö osti sen ja teos siirrettiin Mäntän keskustorille vuonna 2009. Näkyvälle paikalle on sijoitettu Serlachius-museo Gustafin sisäänkäynnin molemmilla puolilla oleva veistospari Jussi Mäntysen harmaaseen dioriittiin veistämä "Äidin ylpeys" (1935).


text: Joenniemen kartanon ympäristössä olevassa Göstan puistossa on kymmenen Gösta Serlachiuksen taidesäätiön vuonna 2012 lahjoituksena saamaa Harry Kivijärven veistosta vuosilta 1974-1987. Lisäksi puistossa on veistokset muun muassa Urho Heinäseltä, Wäinö Aaltoselta ja Jussi Mäntyseltä. Kartanossa ja sen lähellä olevassa Autereen tuvassa on Hannes Autereen puuveistoksia.


title: Pannenhuisin metroasema

text: Pannenhuis on Brysselin metron asema Brysselin kaupungin alueella. Sitä käyttävät linjan 6 junat. Se avattiin vuonna 1982.


title: Parc/Parkin metroasema

text: Parc (Park) on Brysselin metron asema Brysselin kaupungin alueella. Sitä käyttävät linjojen 1 ja 5 junat.


title: Parc/Parkin metroasema

text: Asema avattiin vuonna 1969, jolloin sitä käyttivät raitiovaunut. Metrojunat linjalla otettiin käyttöön vuonna 1976.


title: Percy Faith

text: Percy Faith (7. huhtikuuta 1908 Toronto – 9. helmikuuta 1976 Los Angeles) oli kanadalaissyntyinen yhdysvaltalainen viihdekapellimestari, -säveltäjä ja -sovittaja. Hänen tunnetuimpiin levytyksiinsä kuuluu instrumentaalisovitus elokuvan "Kesäpaikka" ("A Summer Place") teemasta vuodelta 1960. Hänen kaksi muuta ykköshittiään olivat ”Delicado” sekä ”The Song from Moulin Rouge (Where Is Your Heart)”, hidas valssi joka on suomennettu nimellä ”On syömmesi jäätä”. Hän sai kaksi Grammy-palkintoa ja oli kerran Oscar-ehdokkaana.


title: Percy Faith

text: Percy Faith soitti lapsena viulua, mutta vaihtoi pian pianoon. Hän opiskeli Toronton konservatoriossa Louis Waizmanin ja Frank Wellmanin johdolla ja antoi debyyttikonserttinsa 15-vuotiaana Toronton Massey Hallissa. 18-vuotiaana hän sai pahoja palovammoja käsiinsä pelastaessaan pikkusisartaan, jonka vaatteet olivat syttyneet tuleen. Hän joutui luopumaan konserttipianistin urasta ja ryhtyi säveltäjäksi ja sovittajaksi.


title: Percy Faith

text: Faith sai paikan Toronton CRBC-radioasemalta 1933, jossa hän toimi myös radio-orkesterin johtajana useissa ohjelmissa. Näistä vuosina 1938–1940 radioitu ohjelma ”Music by Faith” saavutti suosiota myös Yhdysvalloissa, ja Faith sai paikan NBC-yhtiöön vuosiksi 1940–1947. Vuodesta 1950 lähtien hän toimi loppuelämänsä CBS Records -yhtiön sovittajana ja tuli tunnetuksi kekseliäistä ja vaihtelevista sovituksista etenkin jousisoittimille.


title: Percy Faith

text: Percy Faith toimi sovittajana ja kapellimestarina muun muassa Tony Bennettin, Doris Dayn ja Johnny Mathisin äänilevyillä. Hän sävelsi musiikin muun muassa elokuviin "Opettaja rakastuu" (Tammy Tell Me True, 1961), "Viimeinen kostaja" (The Final Hour, 1962), "Rakkauden jumalattaret" (The Love Goddesses, 1965), "Vehkeilijä Hollywoodissa" (The Oscar, 1965) ja "Kolmas päivä" (The Third Day, 1965). Vuonna 1955 hän oli ehdolla Oscar-palkinnon saajaksi sovituksistaan Doris Day -elokuvaan "Laulu ilman rakkautta" (Love Me or Leave Me). Faithin käsialaa on myös televisiosarjan "Virginialainen" tunnussävelmä ”Lonesome Tree”.


title: Percy Faith

text: Faith oli orkestereineen myös ahkera levyttäjä, joka julkaisi parikin "easy listening" -albumia vuosittain ja sai Grammy-palkinnon 1961 ja 1969.


title: Pétillonin metroasema

text: Pétillon on Brysselin metron asema Etterbeekin kunnassa. Sitä käyttävät linjan 5 junat. Se avattiin vuonna 1976.


title: Porte de Hal/Hallepoortin metroasema

text: Porte de Hal (Hallepoort) on Brysselin metron asema Saint-Gillesin kunnassa. Sitä käyttävät linjojen 2 ja 6 metrojunat sekä linjojen 3 ja 4 raitiovaunut (). Se avattiin vuonna 1988.


title: Porte de Namur/Naamsepoortin metroasema

text: Porte de Namur (Naamsepoort) on Brysselin metron asema Ixellesin kunnassa. Sitä käyttävät linjojen 2 ja 6 junat.


title: Porte de Namur/Naamsepoortin metroasema

text: Asema avattiin vuonna 1970, jolloin sitä käyttivät raitiovaunut. Metrojunat linjalla otettiin käyttöön vuonna 1988.


title: Piła

text: Piła on kaupunki Gwdajoen varrella Ison-Puolan voivodikunnassa Puolassa. Kaupungin asukasluku oli 74 333 vuonna 2015. Kaupunki on Piłan piirikunnan hallintokeskus.


title: Pila (täsmennyssivu)

text: Pila voi tarkoittaa ainakin seuraavia:


title: Kristian Bäck

text: Kristian Jan Bäck (s. 18. heinäkuuta 1996) on suomalainen pituushyppääjä. Bäck edustaa Vasa Idrottssällskapia ja häntä valmentaa Frank Attoh. Häntä ovat valmentaneet myös hänen vanhempansa Natalia Bäck ja Mikael Bäck.


title: Kristian Bäck

text: Kalevan kisoissa Bäck on voittanut kultaa vuonna 2017 Seinäjoella tuloksella 791 cm ja vuonna 2018 Jyväskylässä tuloksella 793 cm sekä pronssia vuonna 2016 Oulussa tuloksella 761 cm. Vuoden 2016 sisäratojen Suomen-mestaruuskilpailuissa Bäck voitti kultaa tuloksella 763 cm.


title: Kristian Bäck

text: Bäckin ennätys on 15. toukokuuta 2016 leirikisoissa Italian Formiassa hypätty 795 cm. Tulos ylitti myös Amsterdamin EM-kilpailujen tulosrajan. Hän hyppäsi Amsterdamissa 791 cm ja sijoittui kisassa viidenneksi häviten pronssin vain kahdella sentillä. Berliinin EM-kisoissa vuonna 2018 Bäck ei selviytynyt loppukilpailuun.


title: Dries Devenyns

text: Dries Devenyns (s. 22. heinäkuuta 1983 Leuven) on belgialainen maantiepyöräilijä. Hän aloitti ammattilaisuransa Predictor-Lotto/Silence-Lotto-joukkueessa 2007–2008, edusti Quick Step/Omega Pharma-Quick Step -tallia 2009–2013, Giant-Shimanoa 2014 ja IAM Cycling -joukkuetta 2015–2016. Vuodesta 2017 hän on ajanut Quick-Step Floors / Deceuninck–Quick-Step-tallissa.


title: Dries Devenyns

text: Lähteet: Pro Cycling Stats, Cycling Archives


Dries Devenyns


title: Michael Lang

text: Michael Rico Lang (s. 8. helmikuuta 1991 Egnach) on sveitsiläinen jalkapalloilija, joka edustaa Raiffeisen Super Leaguessa pelaavaa FC Baselia. Pelipaikaltaan oikeajalkainen Lang on oikea laitapuolustaja. Hän kuuluu myös Sveitsin jalkapallomaajoukkueeseen.


title: Michael Lang

text: Lang aloitti ammattilaisuransa kasvattajaseurassaan FC St. Gallenissa, jossa hän pelasi vuosina 2006–2011 66 Raiffeisen Super Leaguen ja Challenge Leaguen ottelua onnistuen maalinteossa neljä kertaa. Heinäkuussa 2011 Lang siirtyi Super Leaguen Grasshopperiin, jossa hän voitti kaudella 2012–2013 Sveitsin cupin. Yhteensä Lang pelasi seuran paidassa 128 ottelussa onnistuen maalinteossa 12 kertaa.


title: Michael Lang

text: Heinäkuussa 2015 Lang siirtyi Super Leaguen Baseliin. Hän pelasi kauden aikana 22 ottelussa onnistuen maalinteossa viidesti Baselin voittaessa Sveitsin mestaruuden. Lang debytoi kauden aikana myös Eurooppa-liigassa.


title: Michael Lang

text: Lang on edustanut Sveitsiä nuorten maajoukkuetasolla. Vuoden 2009 alle 19-vuotiaiden EM-kilpailuissa hän pelasi kahdessa ottelussa. Sveitsin jalkapallomaajoukkueessa Lang debytoi elokuussa 2013 ystävyysottelussa Brasiliaa vastaan. Avausmaali syntyi seuraavassa maaottelussa, lokakuussa 2013 MM-karsintaottelussa Albaniaa vastaan. Vuoden 2014 MM-kilpailuissa Lang pelasi yhdessä Sveitsin alkulohkon ottelussa.


title: Michael Lang

text: Lang kuuluu Sveitsin joukkueeseen vuoden 2016 EM-kilpailuissa.


title: Michael Lang

text: Seurajoukkuetasolla


title: Venetsian getto

text: Venetsian getto oli Venetsian alue, jossa juutalaiset joutuivat asumaan Venetsian tasavallan aikana. Sana getto on alkujaan italiaa ("ghetto"), ja venetsian kielellä se on "ghèto". Venetsian getto, joka oli siis getoista ensimmäinen, perustettiin 29. maaliskuuta 1516, joskin juutalaisten oikeuksia ja asumista oli rajoitettu jo sitä ennen. Italiassa sijaitseva Ranskan armeija, jota komensi 28-vuotias kenraali Napoleon Bonaparte, valloitti Venetsian 1797 ja hajotti Venetsian tasavallan, ja silloin päättyi geton eristys kaupungista. 1800-luvulla getto sai nimen Contrada dell'unione.


title: Venetsian getto

text: Sanan "ghetto" alkuperä on kiistanalainen. Oxford University Pressin etymologi Anatoly Liberman on sitä mieltä, että kaikki etymologiset selitykset ovat vääriä, ja esittää mahdolliseksi yhteydeksi saksan kielen sanan "Gasse", ruotsin "gata", gootin kielen "Gatwo", jotka merkitsevät katua. Libermanin hylkäämiin teorioihin sanan taustasta kuuluvat seuraavat kolme: "getto" (valimo), sillä ge- ghe- ääntyvät italiaksi hyvin eri tavalla, ja alueesta olisi loogisesti käytetty nimeä "getti", valimot, monikossa; "borghetto", joka on sanan "borgo" diminutiivi ja merkitsee pientä kaupunkia, täsmentymätön termi; ja heprean kielen sana "get", avioeroasiakirja, jolla ei ole yhteyttä "eristettyyn paikkaan".


title: Venetsian getto

text: Getto on Venetsian Cannaregion sestieren alue, ja se jakautuu kahteen osaan, jotka ovat "Ghetto Nuovo" ("Uusi getto") ja sen vieressä "Ghetto Vecchio" ("Vanha getto"). Nämä geton alueiden nimitykset ovat harhaanjohtavia, sillä ne viittaavat valimoiden vanhaan ja uuteen alueeseen. Juutalaisten asuinalueena Ghetto Nuovo on itse asiassa vanhempi kuin Ghetto Vecchio.


title: Venetsian getto

text: Vaikka Venetsian getossa asui hyvin paljon juutalaisia, väestö ei koskaan sulautunut erilliseksi "Venetsian juutalaisten" ryhmäksi. Neljä viidestä synagogasta kuului kukin omalle etniselle ryhmälleen. Omat synagogat oli saksalaisella (Scuola Grande Tedesca), italialaisella (Scuola Italiana), espanjalaisella ja portugalilaisella (Scuola Spagnola) sekä sefardiyhteisöllä (Scola Levantina). Viidennen, Scuola Cantonin, rakensi neljä sukua yksityiseksi synagogaksi. Yksi suvuista oli Fano, joka rahoitti rakennustyön, ja synagoga on saattanut olla myös provencelaisten juutalaisten käytössä. Nykyisin Venetsiassa asuu muitakin aškenasijuutalaisia, lähinnä Chabad-Lubavitch-liikkeen jäseniä, jotka pitävät kosher-ruokakauppoja, ješivaa ja omaa synagogaa.


title: Venetsian getto

text: Getossa on perinteisesti puhuttu venetsiaa, italiaa, juutalaisten espanjaa, ranskaa ja saksaa. Lisäksi hepreaa on käytetty ja yhä käytetään kylteissä, omistuskirjoituksissa ja virallisissa yhteyksissä, kuten vihkitodistuksissa, ja tietysti jumalanpalveluksissa. Englantiakin käytetään nykyisin yleisesti matkailijoiden vuoksi kaupoissa ja museossa.


title: Venetsian getto

text: Getto on edelleen kaupungin juutalaisuuden keskus. Venetsian juutalainen yhteisö, johon kuuluu noin 500 henkeä, on kulttuurisesti hyvin aktiivinen.


title: Venetsian getto

text: Kaupungissa järjestetään vuosittain heprean tutkijoiden kansainvälinen kokous, jossa keskeisenä on Veneton historia ja kulttuuri. Vuoden mittaan järjestetään muitakin kokouksia, näyttelyitä ja seminaareja.


title: Venetsian getto

text: Synagogat eivät ole vain jumalanpalveluspaikkoja, vaan niissä pidetään myös luentoja pyhistä teksteistä ja Talmudista niin lapsille kuin aikuisillekin sekä nykyheprean kursseja. Lisäksi siellä on lastentarha ja vanhainkoti, kosherhotelli Giardino dei Melograni, kosherravintola Hostaria del Ghetto ja leipomo. Arkkitehtonisten ja taiteellisten muistomerkkien ohella alueella on juutalaisen taiteen museo, Renato Maestro -kirjasto ja -arkisto ja Midrash Leon da Modenassa uusi infopiste.


title: Venetsian getto

text: Geton alueella on myös ješiva, useita juutalaista kirjallisuutta myyviä kauppoja, Chabad-synagoga, josta vastaa Venetsian Chabad. Vaikka Venetsian noin 500 juutalaisesta vain harva nykyisin asuu getossa, monet käyvät siellä päivittäin jumalanpalveluksessa kahdessa synagogassa, jotka ovat edelleen käytössä (kolmessa muussa järjestetään vain juutalaisyhteisön museon opastettuja retkiä).


title: Venetsian getto

text: Geton merkittävia asukkaita ovat olleet Leone da Modena, jonka suku on lähtöisin Ranskasta, sekä hänen oppilaansa Sara Copia Sullam, joka oli taitava kirjoittaja, väittelijä (kirjallisesti) ja jolla oli oma salonki. Kuuluisa lasimestari Meir Magino oli myös getosta kotoisin.


title: Venetsian getto

text: Ghetto täyttää vuonna 2016 viisisataa vuotta, ja Venetsiassa järjestetään merkkivuoden aikana runsaasti tapahtumia ja tilaisuuksia. Merkkivuoden tapahtumien kautta halutaan kertoa gettojen merkityksestä juutalaiselle kulttuurille. Tapahtumiin kuuluu muun muassa William Shakespearen näytelmän "Venetsian kauppias" esittäminen aidossa ympäristössä. Dogen palatsissa on merkkivuoden päänäyttely.


title: Perttu Ruuska

text: Perttu Ruuska (s. 15. helmikuuta 2001 Halsua) on suomalainen pesäpalloilija, joka edustaa Superpesiksessä pelaavaa Vimpelin Vetoa pelaten myös seuran nuorten joukkueissa.


title: Perttu Ruuska

text: Ruuska on Halsuan Toivon kasvatti. Hän debytoi Vimpelin Vedon paidassa Superpesiksessä toukokuussa 2016 15 vuoden, kolmen kuukauden ja neljän päivän ikäisenä. Hän onnistui ottelussa kotiutuksessa ja näin ollen hänestä tuli miesten Superpesiksen historian nuorin kotiuttaja.


title: Perttu Ruuska

text: Myös Ruuskan isoveli Arttu Ruuska pelaa Vimpelin Vedossa.


title: Andrelton Simmons

text: Andrelton A. Simmons (s. 4. syyskuuta 1989 Willemstad, Curaçao) on alankomaalainen baseballpelaaja, pelipaikaltaan polttaja. Hän edustaa MLB:n Los Angeles Angels of Anaheimia.


title: Andrelton Simmons

text: Simmons tunnetaan yhtenä MLB:n parhaista ulkopelaajista.


title: Andrelton Simmons

text: Curaçaolta kotoisin oleva Simmons pelasi Yhdysvalloissa yliopistobaseballia. Atlanta Braves varasi hänet vuoden 2010 toisella kierroksella, ja MLB-debyyttinsä hän teki kesäkuussa 2012.


title: Andrelton Simmons

text: Simmons teki helmikuussa 2014 seitsenvuotisen jatkosopimuksen, arvoltaan 58 miljoonaa dollaria. Hänet kaupattiin marraskuussa 2015 Los Angeles Angels of Anaheimiin.


title: Prumnopitys

text: Prumnopitys on podokarpuskasvien heimoon (Podocarpaceae) kuuluva havupuusuku. Sukuun kuuluvat yhdeksän tai kymmenen lajia ovat Australaasian sekä Väli- ja Etelä-Amerikan ainavihantia puita ja pensaita. Suvun ominaispiirteitä ovat kaksirivisesti asettuneet tasasoukat lehdet sekä suuret, pyöristyneet ja mehevät kävyt, jotka muistuttavat suuresti eräiden koppisiemenisten kasvien hedelmiä.


title: Prumnopitys

text: Tieteellinen nimi "Prumnopitys" on muodostettu kreikan kielen sanoista "prumne" (πρύμνη), joka tarkoittaa laivan perää, ja "pitys" (πίτυς), joka on tarkoittanut useaa eri havupuuta.


title: Prumnopitys

text: Suvun "Prumnopitys" edustajat ovat ainavihantia puuvartisia kasveja. Ne voivat olla yksi- tai monirunkoisia puita tai pensaita. Puista korkeimmat voivat saavuttaa jopa 60 metrin korkeuden. Oksat siirottavat yleensä vaakatasossa. Pienemmät oksat haarautuvat vuorottaisesti. Rungon kuori on kuituista ja yleensä pinnaltaan sileää tai vanhemmiten liuskoihin halkeilevaa. Pienet silmut ovat kolmiomaisten silmusuomujen peittämiä. Kuori ja lehdet ovat pihkaisia.


title: Prumnopitys

text: Lehdet ovat litteitä ja kannaltaan johteisia. Lehtiasento on kierteinen, mutta lehdet ovat sivuttaisissa kasvuversoissa kiertyneet tyvestään siten, että asettuvat versorangan sivuille kaksirivisesti. Lehtilapa on muodoltaan tasasoukka tai hieman sirppimäinen. Lehdessä on näkyvä keskisuoni, jonka alla lehden ainoa pihkatiehyt kulkee. Ilmarakoja on ainoastaan lehtien alapinnalla. Ne muodostavat kaksi ilmarakojuovaa keskisuonen ympärille.


title: Prumnopitys

text: Suvun kasvit ovat kaksikotisia, mikä tarkoittaa hede- ja emikukintojen kehittyvän eri kasviyksilöihin. Kukinnot kasvavat hankasilmuista kehittyvissä versoissa.


title: Prumnopitys

text: Hedekävyiksi kutsutut hedekukinnot kasvavat yksittäin tai ryppäinä lehdettömissä versoissa. Ne ovat yleensä kapean lieriömäisiä. Hedekävyt voivat myös muodostaa kerrannaiskukinnon. Jokaisessa hedelehdessä on kaksi suhteellisesti suurta siitepölyä tuottavaa pölylokeroa, jotka avautuvat transversaalisesti eli poikittaisesti, toisin kuin heimon lajeilla yleensä. Siitepölyhiukkasessa on kaksi ilmaonteloa.


title: Prumnopitys

text: Kävyiksi kutsutut emikukinnot kasvavat versoissa, joissa on pieniä ja surkastuneita lehtiä. Kävyt voivat kasvaa ryppäänä tai yksin lähellä verson kärkeä. Käpy koostuu useasta peitinsuomun muodostamasta käpysuomusta, jotka ovat asettuneet rankaan kierteisesti. Käpyyn kehittyy vain yksi pysty ja suorasuuntainen siemenaihe, joka muodostuu kävyn kärjessä sijaitsevan peitinsuomun hangassa kasvavaan pieneen emisuomuun. Kävyn kypsyessä emisuomusta muodostuu kävyn ainoan siemenen ympärille mehevä vaippa eli epimatium. Kävyn tyvenpuoleiset peitinsuomut eivät kehity meheviksi, kuten monilla muilla podokarpuskasveilla. Munanmuotoista siementä ympäröivä paksu ja mehevä epimatium saa kypsän kävyn muistuttamaan luumarjaa. Epimatium on kypsänä muodoltaan pallomainen tai soikean munanmuotoinen ja väritykseltään yleensä punainen, keltainen tai musta.


title: Prumnopitys

text: Suvun "Prumnopitys" kasvit ovat podokarpuskasvien heimoon kuuluvia havupuita. Ne ovat kaikkein läheisimmin sukua suvulle "Halocarpus" sekä podorin ("Parasitaxus usta"), "Manoao colensoin" ja "Lagarostrobos frankliniin" muodostamalle kolmen yksilajisen suvun ryhmälle. Suvun lajeja luokiteltiin aiemmin usein laajaan podokarpusten sukuun ("Podocarpus"), vaikka "Prumnopitys" ja podokarpukset eivät ole keskenään kovinkaan läheistä sukua geneettisiin tutkimuksiin perustuvien luokitusten nojalla.


title: Prumnopitys

text: Sukuun katsotaan tavallisesti kuuluvaksi yhdeksän tai kymmenen lajia riippuen siitä määritelläänkö laji "Prumnopitys amara" kuuluvaksi tähän sukuun vai omaan yksilajiseen sukuunsa nimellä "Sundacarpus amarus".Suvun luontainen levinneisyys on hajanainen. Sen lajeja esiintyy luonnonvaraisena Australian koillisosissa, Uudessa-Seelannissa ja Uudessa-Kaledoniassa sekä Väli- ja Etelä-Amerikassa epäyhtenäisesti pohjoisesta Costa Ricasta etelään Chileen. Lisäksi usein erillisenä yksilajisena sukunaan pidetty "Prumnopitys amara" kasvaa luonnonvaraisena suuressa osassa Kaakkois-Aasiaa Filippiineiltä Papuaan-Uuteen-Guineaan.


title: D. J. Mbenga

text: Didier ”D. J.” Ilunga-Mbenga (s. 30. joulukuuta 1980 Kinshasa, Zaire) on belgialais-kongolainen koripalloilija. Hänen pelipaikkansa on sentteri.


title: D. J. Mbenga

text: Mbenga on kaksinkertainen NBA-mestari, ja yksi Belgian menestyneimmistä koripalloilijoista.


title: D. J. Mbenga

text: Kinshasassa syntynyt Mbenga ja hänen äitinsä saivat 1990-luvun lopulla turvapaikan Belgiasta, jossa Mbenga pelasi vuosina 2001–2004 ammatikseen. Vuonna 2004 hän teki sopimuksen NBA-seura Dallas Mavericksin kanssa.


title: D. J. Mbenga

text: Mbenga pelasi NBA-urallaan 2004–2011 neljässä eri joukkueessa yhteensä 234 runkosarjaottelua. Hän voitti Los Angeles Lakersissa kahdesti mestaruuden, kausilla 2008–2009 sekä 2009–2010


title: D. J. Mbenga

text: Vuosina 2012–2013 Mbenga pelasi Kiinassa sekä Filippiineillä. Hän yritti 2014 paluuta NBA:han, ja teki sopimuksen New York Knicksin kanssa. Mbenga ei kuitenkaan pelannut seurassa yhtään ottelua, vaan vapautettiin sopimuksestaan pari viikkoa myöhemmin.


title: Ribaucourtin metroasema

text: Ribaucourt on Brysselin metron asema Molenbeek-Saint-Jeanin kunnassa. Sitä käyttävät linjojen 2 ja 6 junat. Se avattiin vuonna 1988.


title: Assassin’s Creed (elokuva)

text: Assassin’s Creed on vuonna 2016 ensi-iltansa saanut Justin Kurzelin ohjaama tieteistoimintaelokuva, joka perustuu Ubisoftin samannimiseen pelisarjaan. Elokuvan pääosissa esiintyvät Michael Fassbender, Marion Cotillard, Jeremy Irons, Brendan Gleeson, Charlotte Rampling ja Michael K. Williams. Elokuvan ensi-ilta Yhdysvalloissa oli 21. joulukuuta 2016 ja Suomessa 28. joulukuuta 2016.


title: Assassin’s Creed (elokuva)

text: Vuonna 1492, Andalusiassa, Aguilar de Nerha (Michael Fassbender) hyväksytään Assassiinien veljeskunnan jäseneksi. Hän saa tehtäväkseen suojella prinssi Ahmed de Granadaa temppeliherroilta, joka havittelevat itselleen Eedenin Omenaksi kutsuttua artefaktia, hävittääkseen maailmasta vapaan tahdon ja kaiken väkivallan. Vuonna 1986 poika nimeltä Callum Lynch (Angus Brown) saa kotiin palattuaan huomata isänsä Josephin (Brendan Gleeson) tappaneen hänen äitinsä. Paikalle saapuu aseistettuja miehiä vangitsemaan Callumin isän, joka neuvoo poikaansa pakenemaan.


title: Assassin’s Creed (elokuva)

text: Vuonna 2016 aikuinen Callum (Michael Fassbender) istuu vankilassa odottamassa kuolemantuomiotaan. Kuolemantuomio paljastuu nykypäivän temppeliherroja palvelevan Abstergo Foundation -nimisen yhtiön lavastukseksi, jonka turvin nämä vievät Callumin Madridissa sijaitsevaan kuntoutuslaitokseen. Toimitusjohtaja Alan Rikkinin (Jeremy Irons) tytär Sofia (Marion Cotillard) ja hänen tutkijansa laittavat Callumin koneeseen nimeltä Animus, jonka avulla Callum pystyy kokemaan esi-isänsä Aguilarin muistot. Callumin ensimmäinen kokemus 1400-luvun Espanjassa Aguilarin silmin on kuinka Aguilar ja hänen parinsa Maria (Ariane Labed) lähetetään pelastamaan Ahmed, jonka suurinkvisiittori Tomás de Torquemada (Javier Gutiérrez) oli vanginnut taivutellakseen Ahmedin isän, sulttaani Muhammad XII:n (Khalid Abdalla), antautumaan ja luovuttamaan Granadan kristityille. Aguilar ja Maria saavuttavat Torquemadan miehet, mutta he jäävät alakynteen ja Torquemadan kätyri Ojeda (Hovik Keuchkerian) vangitsee heidät.


title: Assassin’s Creed (elokuva)

text: Animus-kokemuksensa myötä Callum alkaa kokea hallusinaatioita menneisyydestään ja Aguilarista. Sofia kertoo Abstregon tarvitsevan Aguilarin muistoja Eedenin Omenan löytämiseksi, koska Aguilar oli Omenan viimeisin tiedetty haltija. Alanin toimeksiantaja ja temppeliherrojen edustaja Ellen Kaye (Charlotte Rampling) yrittää taivutella Alanin luopumaan Animus-projektista, uskoen ihmiskunnan olevan jo valmis luopumaan ihmisoikeuksista. Callum tutustuu laitoksessa muihin assassiinien jälkeläisiin, joista ainoastaan 1800-luvulla eläneen haitilaisen assassiini Baptisten jälkeläinen Moussa (Michael K. Williams) luottaa häneen. Callum kytketään uudelleen Animukseen ja seuraavassa muistossa Aguilaria ja Mariaa ollaan tuomitsemassa kuolemaan roviolla. Aguilar kuitenkin vapauttaa itsensä ja Marian. Heitä ajetaan takaa, mutta he pääsevät pakoon tekemällä ”Uskonhypyn”. Callumin mieli reagoi kokemukseen väkivaltaisesti ja hän halvaantuu tilapäisesti.


title: Assassin’s Creed (elokuva)

text: Sofia kertoo isänsä lähettäneen aseistetut miehet Lynchien kotiin vuosia sitten ja että toivoo salaa vihanpidon temppeliherrojen ja assassiinien loppuvan. Alan paljastaa Callumille Josephin olevan itsekin laitoksessa ja vie hänet tapaamaan tätä. Joseph kertoo itsensä ja Callumin äidin olleen myös assassineja ja että Callumin äiti oli kuollut täysin vapaasta tahdostaan, jotta ei joutuisi enää Animukseen. Raivostunut Callum vannoo kostavansa assassiineille auttamalla Abstergoa löytämään Omenan ja päättää mennä Animukseen täysin vapaasta tahdostaan.


title: Assassin’s Creed (elokuva)

text: Animuksessa Callum kokee kuinka Aguilar ja Maria keskeyttävät tapaamisen Torquemadan ja Muhammadin välillä. He onnistuvat surmaamaan temppeliherrat ja saamaan Omenan. Ojeda ottaa Marian panttivangikseen, mutta Maria tekee itsemurhan lävistämällä itsensä Ojedan terään. Aguilar tappaa Ojedan ja pakenee paikalta toisella ”hypyllä”. Animus on romahtamaisillaan, mutta viimeisenä muistona Callum näkee Aguilarin antavan Omenan Kristoffer Kolumbukselle, joka vannoi vievänsä sen mukanaan hautaan. Silloin Moussa ja muut nykypäivän assassiinit nousevat kapinaan, jolloin Alan antaa käskyn surmata vangit ja tuhota laitos. Joseph ja moni muu vanki saa surmansa. Callum näkee Animus-kammiossa kuvajaiset vanhemmistaan ja useista esi-isistään, mukaan lukien Aguilarista ja Arno Dorianista. Callum hyväksyy verenperimänsä ja hyödyntää Aguilarin muistoista oppimiaan taitoja paetakseen Moussan sekä kahden muun assassiinin kanssa.


title: Assassin’s Creed (elokuva)

text:
Alan kätyreineen löytää Omenan Kolumbuksen haudasta ja kokoontuu Lontooseen, missä temppeliherrat juhlistavat voittoaan. Sofia antaa vastentahtoisesti Callumin mennä keskeyttämään seremonian ja varastaa Omenan, mutta samalla Callum myös tappaa Alanin. Sofia vannoo kostavansa isänsä kuoleman ja hankkivansa Omenan takaisin, Callumin ja muiden assassiinien vannoessa suojelevansa Omenaa temppeliherroilta.
Alun perin elokuvan käsikirjoitti Michael Lesslie, mutta myöhemmin Scott Frank, Adam Cooper ja Bill Collage uudelleenkirjoittivat käsikirjoituksen.


title: Assassin’s Creed (elokuva)

text: Huhtikuussa 2015 Michael Fassbender kertoi kuvausten alkavan syyskuussa. Toukokuussa ilmoitettiin Alicia Vikanderin mahdollisesti olevan yksi "Assassin’s Creedin" päänäyttelijöistä, mutta Vikander valitsi roolin "Jason Bourne" -elokuvassa.


title: Assassin’s Creed (elokuva)

text: Elokuvan kuvaukset, jotka sijoittuivat Maltalle, Lontooseen ja Espanjaan, alkoivat 31. elokuuta 2015 ja päättyivät 15. tammikuuta 2016.


title: Assassin’s Creed (elokuva)

text: Elokuvalle suunnitellaan jatko-osia.


title: Willem Peters

text: Willem ”Wim” Peters (5. heinäkuuta 1903 Meppel, Drenthe, Alankomaat – 30. maaliskuuta 1995 Zwolle, Overijssel, Alankomaat) oli alankomaalainen kolmiloikkaaja.


title: Willem Peters

text: Peters osallistui kolmiin olympiakisoihin ollen parhaimmillaan viides vuonna 1932. Hänen paras saavutuksensa oli vuoden 1934 Euroopan-mestaruus.


title: Willem Peters

text: Petersin ennätys on 15,28, jonka hän hyppäsi vuonna 1927.


title: Nico Elvedi

text: Nico Elvedi (s. 30. syyskuuta 1996 Zürich) on sveitsiläinen jalkapalloilija, joka edustaa Saksan Bundesliigassa pelaavaa Borussia Mönchengladbachissa. Pelipaikaltaan oikeajalkainen Elvedi on keskuspuolustaja. Hän kuuluu myös Sveitsin jalkapallomaajoukkueeseen.


title: Nico Elvedi

text: Elvedi on FC Zürichin kasvatti. Kaudella 2013–2014 hän debytoi seuran edustusjoukkueen paidassa Raiffeisen Super Leaguessa, jossa hän pelasi kahdessa ottelussa. Kaudella 2014–2015 hän pelasi seuran paidassa 16 ottelussa onnistuen kerran maalinteossa ja debytoiden myös Eurooppa-liigassa. Heinäkuussa 2015 Elvedi siirtyi Saksan Bundesliigan Borussia Mönchengladbachiin. Hän debytoi seuran paidassa marraskuussa Ingolstadtia vastaan. Samassa kuussa hän debytoi myös Mestarien liigassa. Avauskaudellaan Mönchengladbachissa Elvedi pelasi 21 Bundesliigan ottelussa.


title: Nico Elvedi

text: Elvedi on edustanut Sveitsiä kaikissa nuorten maajoukkueissa alle 17-vuotiaista alle 21-vuotiaisiin. Toukokuussa 2016 hän debytoi Sveitsin jalkapallomaajoukkueessa ystävyysottelussa Belgiaa vastaan. Hän kuuluu Sveitsin ryhmään saman kesän EM-kilpailuissa.


title: Jaakko Tuuri

text: Jaakko Tuuri (19. maaliskuuta 1884 Ylistaro - 2. maaliskuuta 1947 Hämeenlinna) oli suomalainen säveltäjä.


title: Jaakko Tuuri

text: Tuurin vanhemmat olivat maanviljelijä Jaakko Tuuri ja Kaisa Serafina Perä ja puoliso vuodesta 1929 Martta Aaltonen. Hän valmistui kanttori-urkuriksi Helsingin lukkari-urkurikoulusta 1905, harjoitti opintoja Helsingin musiikkiopistossa 1907-1909 ja laulunopintoja 1909 ja teki opintomatkan Dresdeniin 1911-1912. Tuuri toimi Ylistaron vt. kanttoriurkurina 1903-1905, Kemin kanttori-urkurina 1909-1917 ja Hämeenlinnan kanttori-urkurina vuodesta 1912. Kemin yhteiskoulun laulunopettajana hän toimi 1910-1917 ja Hämeenlinnan kotiteollisuusopiston vuodesta 1925. Tuuri oli Kanta-Hämeen suojeluskuntapiirin piirikapellimestari vuodesta 1943. Hän piti sävellyskonsertteja ja toimi laulusolistina, kuoronjohtajana ja säestäjänä sekä musiikkijuhlien johtajana. Sävellyksistään Tuuri sai useita palkintoja, director musices -arvonimi hänelle myönnettiin 1931.


title: Saigon (joki)

text: Saigon () on joki eteläisessä Vietnamissa. Se saa alkunsa Bình Phướcin maakunnasta Kambodžan rajan tuntumasta. Joki virtaa mutkitellen noin 210 kilometriä etelään Hồ Chí Minhin kaupunkiin, jonka itäpuolella se yhtyy Đồng Nai -jokeen. Tästä yhtymäkohdasta virtaus jatkuu edelleen noin 40 kilometriä Etelä-Kiinan mereen Mekongjoen suiston pohjoispuolelle.


title: Saigon (joki)

text: Saigon on nykyisin varsin saastunut joki, ja pikaiset toimet sen pelastamiseksi ovat tarpeen.


title: P-Etyylitolueeni

text: p-Etyylitolueeni eli 4-etyylitolueeni (CH) on aromaattisiin hiilivetyihin kuuluva orgaaninen yhdiste. Yhdistettä voidaan käyttää kemianteollisuudessa polymeerien raaka-aineena. p-Etyylitolueeni on o- ja m-etyylitolueenien isomeeri.


title: P-Etyylitolueeni

text: Huoneenlämpötilassa p-etyylitolueeni on väritöntä nestettä. Se ei liukene veteen, mutta liukenee useaan orgaaniseen liuottimeen muun muassa etanoliin, dietyylieetteriin, asetoniin ja bentseeniin.


title: P-Etyylitolueeni

text: p-Etyylitolueenia voidaan valmistaa alkyloimalla tolueenia etanolin tai eteenin avulla käyttäen kaatalyytteinä alumiinikloridia tai zeoliitteja. Näin muodostuu yleensä eri etyylitolueeni-isomeerien seos. Käyttäen zeoliitteja, joiden huokoskoko on 7–7,5 Å voidaan p-etyylitolueenia valmistaa 94–97 %:n selektiivisyydellä 350–425 °C:n lämpötilassa.


title: P-Etyylitolueeni

text: p-Etyylitolueenista voidaan valmistaa dehydrogenoimalla vinyylitolueenia, jota käytetään useiden polymeerien valmistukseen.


title: Tony Hatch

text: Tony Hatch (s. 30. kesäkuuta 1939) on brittiläinen musikaali- ja televisiosäveltäjä sekä äänilevytuottaja. Hänet tunnetaan parhaiten monista 1960-luvun loppupuolen hiteistään, jotka usein sanoitti hänen silloinen vaimonsa, laulajanakin tunnettu Jackie Trent. Hatchin säveltämiä hittejä ovat Petula Clarkin ”Downtown” (1964) ja ”Don’t Sleep in the Subway” (1967) sekä Scott Walkerin ”Joanna” (1968). Suomalaisille tutuimmaksi Hatchin melodiaksi on muodostunut Fredin laulama ”Kolmatta linjaa takaisin”, alun perin Petula Clarkin levyttämä ”Beautiful in the Rain”. Hatch on säveltänyt myös tv-sarja "Emmerdalen" tunnusmelodian.


title: Tony Hatch

text: Tony Hatch oli 1960-luvulla myös levytuottaja, joka tuotti Pye Records -yhtiössä äänilevyjä muun muassa The Searchersille, David Bowielle, Benny Hillille ja Sacha Distelille.


title: Tony Hatch

text: 1970-luvulla Tony Hatch ja Jackie Trent suuntautuivat musiikkiteatteriin. Heidän ensimmäinen musikaalinsa oli Arnold Bennettin romaaniin sekä Keith Waterhousen ja Willis Hallin librettoon perustuva "The Card" (1973). Sitä seurasi näyttelijä David Woodin librettoon sävelletty "Rock Nativity" (1976), jonka tuotti Cameron Mackintosh.


title: Tony Hatch

text: Vuosina 1978–1982 Hatch ja Trent asuivat Dublinissa, jossa he tekivät Irlannin televisiolle sarjaohjelmia "Words And Music" ja "It's A Musical World". Irlannista pariskunta muutti Australian Sydneyyn 1982. Siellä Tony Hatch toimi muun muassa Australian television vuosittaisen joulushown "Carols in the Domain" tuottajana ja musiikillisena johtajana. Hän vieraili kapellimestarina monien Australian ja Uuden-Seelannin sinfoniaorkestereiden viihdemusiikkikonserteissa.


title: Tony Hatch

text: Australiassa Tony Hatchin ja Jackie Trentin tiet erosivat vuonna 1995, ja virallinen avioero tuli voimaan 2002. Jackie Trent kuoli Espanjan Menorcalla 2015 sairastettuaan pitkään. Myös Tony Hatch asuu Menorcalla nykyisen vaimonsa kanssa, työskentelee yhä ja vierailee usein työasioissa Britanniassa.


title: Tony Hatch

text: Vuonna 2013 Tony Hatch valittiin Songwriters Hall of Fameen.


title: Odessa Clay

text: Odessa Lee Clay (o.s. O’Grady, 12. helmikuuta 1917 Hopkinsin piirikunta, Kentucky – 20. elokuuta 1994 Louisville, Kentucky) oli Muhammad ja Rahman Alin äiti ja Laila Alin isoäiti sekä maalari ja muusikko Cassius Marcellus Clay, Sr.:n vaimo.


title: Odessa Clay

text: Odessa O'Grady syntyi 12. helmikuuta 1917. Hän oli yksi John Lewis O'Gradyn ja Birdie B. Moreheadin kuudesta lapsesta. Hänen isänisänsä oli valkoinen irlantilainen nimeltä Abe O’Grady, joka muutti Irlannista Yhdysvaltoihin pian sisällissodan jälkeen ja avioitui Lewis ja Amanda J. ”Mandy” Walkerin tyttären Toddin piirikunnasta, Kentuckysta, kanssa. Äidinpuoleinen isoisä, Tom Morehead oli valkoisen miehen ja Dinah-nimisen mustan orjan poika.


title: Odessa Clay

text: Clayn vanhemmat erosivat hänen ollessaan vielä hyvin nuori, ja hänen äitinsä työskenteli kotiapulaisena, tehden kotitöitä ja huolehtien erään valkoisen perheen pienistä lapsista. Clayta kasvatti osin hänen tätinsä. Kasvuiässä Clay jätti koulun kesken ja sai töitä kotiapulaisena äitinsä tavoin. 16-vuotiaana hän tapasi 20-vuotiaan Cassius Marcellus ”Cash” Clayn, ja he avioituivat pian ja muuttivat asumaan taloon Louisvillessä, Kentuckyssä. Avioliitto oli ongelmainen. Alin mukaan ”äiti pelkäsi isää”.


title: Chilenpodokarpus

text: Chilenpodokarpus ("Prumnopitys andina") on podokarpuskasvien heimon (Podocarpaceae) sukuun "Prumnopitys" kuuluva havupuulaji. Se on ainavihanta puu, joka kasvaa luonnonvaraisena Etelä-Amerikassa Chilen vuoristoissa. Puun mehevät kävyt muistuttavat suuresti joidenkin koppisiemenisten kasvien hedelmiä. Kävyt ovat syötäviä, ja niitä kerätään paikallisesti ruoaksi. Metsien hakkuiden ja elinympäristöjen tuhoutumisen vuoksi puu on luokiteltu vaarantuneeksi lajiksi. Suomenkielisestä nimestään huolimatta laji ei nykyluokituksen mukaan kuulu podokarpuksiin ("Podocarpus").


title: Chilenpodokarpus

text: Sekä tieteellinen lajinimi "andina" että lajin suomenkielinen nimi viittaavat lajin luontaiseen levinneisyysalueeseen Andien vuoristossa Chilen alueella.


title: Chilenpodokarpus

text: Chilenpodokarpus on pienehkö ainavihanta puu. Se voi olla yksi- tai monirunkoinen. Laji kasvaa noin viidentoista metrin korkeuteen ja saattaa tulla rungon rinnankorkeusläpimitaltaan jopa metrin paksuiseksi. Suuremmat oksat ovat siirottavia tai kohenevia. Latvus voi olla kartiomainen tai pyöreä. Rungon aluksi sileä kuori halkeilee vanhemmiten suomumaisiksi liuskoiksi. Kuoren väritys vaihtelee tummanruskeasta harmaaseen. Nuoret versot ovat aluksi vahapintaisen vaalean vihreitä.


title: Chilenpodokarpus

text: Lehtiasento on kierteinen. Nuorten kasvien varhaislehdet ovat yleensä 8–15 millimetriä pitkiä ja 1,2–2 millimetriä leveitä. Varhaislehden lapa on tasasoukka ja pitkäsuippuinen. Vanhempien kasvien myöhäislehdet ovat suurempia, yleensä 12–20 millimetriä pitkiä ja 1,8–2,5 millimetriä leveitä. Varsinkin myöhäislehdet ovat usein kääntyneet tyvestään siten, että asettuvat versorangan sivuille tasossa kaksirivisesti. Myöhäislehden lapa on usein hieman käyrän tasasoukka tai sirppimäinen ja kärjestään pitkäsuippuinen tai tylppä. Lehdessä on keskisuoni, joka on hieman koholla lehden alta. Ilmarakoja on ainoastaan lehden alapinnalla. Lukuisat ilmarakojen rivit muodostavat kaksi laajempaa ilmarakojuovaa lehden keskisuonen ympärille. Nahkeapintaiset lehdet ovat päältä harmahtavan vihreitä ja alta hyvin vaalean vihreitä.


title: Chilenpodokarpus

text: Chilenpodokarpus on kaksikotinen, mikä tarkoittaa hede- ja emikukintojen sijaitsevan erillisissä hede- ja emipuissa.


title: Chilenpodokarpus

text: Hedekävyiksi kutsutut hedekukinnot kasvavat tähkämäisinä kukintoina, jossa yhden rangan ympärillä voi olla jopa 25 siirottavaa hedekäpyä. Yksittäinen hedekäpy on keskimäärin vain 4–7 millimetriä pitkä ja kaksi millimetriä leveä. Jokaista hedekäpyä suojaa noin kolme millimetriä pitkä suojuslehti. Hedekäpy koostuu useista muodoltaan lähes kilpimäisistä ja teräväkärkisistä hedelehdistä. Vihreässä hedelehdessä on kaksi keltaista pölylokeroa, jotka tuottavat siitepölyä.


title: Chilenpodokarpus

text: Kävyiksi kutsutut emikukinnot kasvavat yksittäin tai pienissä kahden tai kolmen kävyn ryhmissä 2–3 senttimetriä pitkissä suomujen peittämissä oksanhaaroissa. Kypsänä käpy muodostuu lähes kokonaan yhdestä siemenestä ja emisuomusta kehittyneestä epimatiumista, joka muodostaa mehevän vaipan siemenen ympärille. Suuren ja mehevän epimatiumin ansiosta käpy muistuttaa hedelmää. Aluksi sinertävän vihreä epimatium on kypsänä keltainen. Pallomainen tai hieman soikeahko käpy on kypsänä keskimäärin 18–25 millimetriä pitkä ja 18–20 millimetriä leveä. Kävyn kärjessä on pieni nysty.


title: Chilenpodokarpus

text: Chilenpodokarpus on podokarpuskasvien heimoon kuuluva havupuu. Se on suvun "Prumnopitys" tyyppilaji. Joissakin aikaisemmissa luokituksissa useimmat "Prumnopitys"-suvun lajit sisällytettiin podokarpusten sukuun ("Podocarpus"), jolloin chilenpodokarpus tunnettiin nimellä "Podocarpus andinus". 2010-luvulla suoritettujen molekyylibiologisten genetiikan tutkimusten mukaan "Prumnopitys" on kuitenkin selvästi erillinen ryhmä, joka ei ole kovinkaan läheistä sukua podokarpuksille.


title: Chilenpodokarpus

text: Chilenpodokarpus kasvaa luonnonvaraisena suppealla alueella Etelä-Amerikan eteläosan vuoristoissa. Sitä pidetään yleensä kotoperäisenä lajina Chilessä, vaikka joidenkin lähteiden mukaan sitä on löydetty myös rajan toiselta puolelta Argentiinasta. Kansainvälisen luonnonsuojeluliiton uhanalaisuusluokituksen arvioinnin mukaan väite lajin esiintymiselle Argentiinassa kuitenkin perustuu herbaariokokoelman kasvinäytteen väärään paikkatietoon sekä erehdyksiin, joissa prinssinkuusia ("Saxegothaea conspicua") on luultu chilenpodokarpuksiksi. Chilessä lajia esiintyy luonnossa Andeilla ja rannikon vuoristoissa Biobíon, Araucanían ja Maulen alueilla.


title: Chilenpodokarpus

text: Chilenpodokarpus kasvaa tyypillisesti jokilaaksoissa lähellä virtaavaa vettä. Sitä esiintyy vuoristoissa 200 metristä 1 400 metriin merenpinnan yläpuolella. Chilen Andeilla se kasvaa yleensä nahkealehtisissä ja ainavihannissa sekametsissä, joiden valtapuulajeihin kuuluvat chilentuoksusetri ("Austrocedrus chilensis"), suopapuu ("Quillaja saponaria") ja laakerikasvilaji "Cryptocarya alba". Rannikon vuoristoissa se kasvaa etelänpyökkivaltaisissa ("Nothofagus") vuoristosademetsissä.


title: Chilenpodokarpus

text: Chilenpodokarpuksen puuainesta käytettiin aiemmin laajalti puurakentamiseen ja huonekalujen valmistukseen. Nykyisin puuta ei käytetä kaupallisesti. Emipuut tuottavat runsaasti käpyjä, joiden siementä ympäröivä syötävä vaippa on mehukas ja makea. Puun luontaisen elinalueen asukkaat keräävät käpyjä ravinnoksi. Chilenpodokarpus on yleinen maailman kasvitieteellisissä puutarhoissa, arboretumeissa ja yksityisissä puukokoelmissa, mutta sitä ei yleisesti kasvateta koristekasvina.


title: Chilenpodokarpus

text: Kansainvälinen luonnonsuojeluliitto eli IUCN on luokitellut chilenpodokarpuksen vaaraantuneeksi lajiksi. Puuta arvioitiin vuonna 2005 julkistetussa uhanalaisuusluokituksen arvioinnissa kasvavan vain noin 36 neliökilometrin laajuisella alueella. Lajilla katsottiin olevan vain kahdeksan toisistaan hieman eristynyttä populaatiota, joista jokaisessa oli vain 20–2 000 lisääntymisikäistä yksilöä. Yhteensä lisääntymiskypsiä yksilöitä arvioitiin olevan alle 10 000. Useimmissa populaatioissa kasvien luontainen lisääntyminen oli heikkoa.


title: Chilenpodokarpus

text: Jäljellä olevia populaatioita uhkaavat karjan laidunnus, metsäpalot ja metsien raivaus talouskäyttöön. Raivatut metsät korvataan yleensä Chilen luonnolle vierailla männyillä ("Pinus"), joita istutetaan metsäteollisuuden käyttöön. Biobíon alueella yksi populaatio kärsi huomattavasti Biobíojoen patoamisesta vesivoimalaa varten.


title: Chilenpodokarpus

text: Chilenpodokarpuksia kasvaa kolmella suojelualueella. Luontaisten kasvupaikkojen suojelun lisäksi International Conifer Conservation Programme on kerännyt siemeniä lajin eri populaatioista ja perustanut Britanniaan ja Irlantiin viljelmiä lajin ja sen geneettisen monimuotoisuuden säilyttämiseksi.


title: Rita Pavone

text: Rita Pavone (s. 23. elokuuta 1945 Torino) on italialainen laulaja ja näyttelijä, joka nousi kansainväliseen kuuluisuuteen teini-ikäisenä 1960-luvun alkupuolella ja on jatkanut uraansa vuosituhannen vaihteen yli. Hänen varhaiset hittinsä olivat rock and roll- ja twist-vaikutteisia rytmikkäitä numeroita, joissa Pavonen voimakas ja läpitunkeva ääni ja poikamaisen pirteä tyyli pääsivät oikeuksiinsa. Suomessa suurimpia Pavonen hittejä oli ”Lui”, jonka levytti suomeksi Katri Helena.


title: Rita Pavone

text: Pavonen isä työskenteli Fiatin autotehtaalla Torinossa ja harrasti amerikkalaista viihdemusiikkia, kuten Al Jolsonia, Judy Garlandia ja Gene Kellyä. Rita-tyttö oppi laulamaan näiden levyjen mukana ja osallistui vuonna 1959 lasten laulukilpailuun matkimalla Al Jolsonia. Pian hänet otettiin esiintymään paikallisen Nato-tukikohdan amerikkalaissotilaille. Levytysura pääsi alkuun vuonna 1962, kun Pavone osallistui valtakunnalliseen kykyjenetsintäkilpailuun ”La Festival degli sconosciuti” (). Hän voitti kilpailun ja sai levytyssopimuksen RCA:lle.


title: Rita Pavone

text: Esikoissingle ”La partita di pallone” / ”Amore twist” myi yli miljoona kappaletta, ja Pavone pääsi vakioesiintyjäksi television varieteeohjelmaan Studio One. Marraskuussa 1962 julkaistu esikoisalbumi poiki kaksi hittisingleä, joista ”Alla mia età” otettiin ranskalaisen tv-komediasarjan tunnussävelmäksi, ja Pavone sai myös pienen roolin sarjassa. Italian ja Ranskan lisäksi debyyttialbumi nosti Pavonen suosituksi myös Espanjassa.


title: Rita Pavone

text: Toinen albumi "Non è facile avere 18 anni" (”Ei ole helppoa olla 18-vuotias”, 1963) tuotti hittikappaleen ”Cuore”, ja laulajan syntymäpäivää juhlittiin omassa televisio-ohjelmassa. Saksankielinen hitti ”Wenn ich ein Junge wär” toi kuuluisuutta pohjoisemmassa Euroopassa, ja New Yorkissa vuonna 1964 äänitetty englanninkielinen albumi "The International Teenage Sensation" tuotti hittisinglen ”Remember Me” ja menestyi Yhdysvaltojen lisäksi myös Kanadassa.


title: Rita Pavone

text: Toukokuussa 1964 Pavone esiintyi ensi kerran yhdysvaltalaisessa "The Ed Sullivan Show’ssa", ja tämä toistui myöhemmin vielä kolme kertaa. Toinen englanninkielinen albumi "Small Wonder" ei menestynyt enää kovin hyvin, ja Rita Pavone palasi Euroopan markkinoille. Hän sai roolin italialaisesta televisiosarjasta ”Il Giornalino di Gian Burrasca”, johon hän myös äänitti lauluja. Laulajattaren suosio oli niin suurta, että hän sai umpilisäkeleikkauksensa jälkeen faneiltaan 13 miljoonaa parane pian -postikorttia. Amerikan-suosion haihduttua Pavone suuntautui Britanniaan, jossa ”Cuore” pääsi myyntilistoille vuonna 1966. Samana vuonna tuli ensi-iltaan Lina Wertmüllerin ohjaama elokuva "Rita la zanzara", jossa Pavone näytteli opettajaansa rakastuvaa musiikinopiskelijaa. Pavone näytteli parin vuoden aikana kolmessa muussakin elokuvassa. Vuoden 1967 elokuva "Trinityn rämäpäät" (Little Rita nel West) tuotiin Suomessakin teattereihin, mutta vasta 1977.


title: Rita Pavone

text: Vuonna 1968 syntyi skandaali, kun Rita Pavone avioitui Sveitsissä managerinsa ja löytäjänsä Teddy Renon kanssa. Mies oli Pavonea 19 vuotta vanhempi eikä saanut katolisessa Italiassa virallista avioeroa aiemmasta liitostaan. He avioituivat uudelleen Italiassa 1971.


title: Rita Pavone

text: Vuonna 1970 Pavone palasi Italian levylistoille singlellään ”Zucchero”, ja levytti satunnaisesti vielä läpi 1980-luvunkin. Hän on jatkanut myös televisioesiintymisiä ja elokuvarooleja. Vuonna 2006 hän ilmoitti lopettavansa esiintymiset ja oli vaaleissa ehdolla Italian senaattiin.


title: Pyhän Marian roomalaiskatolinen kirkko (Monmouth)

text: Pyhän Marian roomalaiskatolinen kirkko () on yksi vanhimmista reformaation jälkeisistä katolisista kirkkorakennuksista Britanniassa ja Cardiffin arkkihiippakunnan vanhin kirkko. Aluksi se oli pieni huone talojen takana, koska laki ei sallinut katolista kirkkoa näkyvälle paikalle ennen vuotta 1829.


text: Kirkko on ollut Grade II -suojelukohde vuodesta 1974 lähtien.


title: Svedjehamnin näkötorni

text: Svedjehamnin näkötorni on puinen 20 metrinen näköalatorni Björköbyssä.


title: Jente Bouckaert

text: Jente Bouckaert (s. 15. tammikuuta 1990) on belgialainen pikajuoksija, joka kilpailee pääasiassa 400 metrin juoksussa.


title: Jente Bouckaert

text: Hänen suurin saavutuksensa on kultamitali Helsingin Euroopan-mestaruuskilpailuissa 2012 4 × 400 metrin viestijuoksussa.


title: Kourouma Fatoukouma

text: Kourouma Fatoukouma (s. 11. heinäkuuta 1984 Saint-Étienne, Ranska) on nigeriläinen jalkapalloilija, joka edustaa Kakkosessa pelaavaa Musan Salamaa. Pelipaikaltaan hän on vasen laitapuolustaja.


title: Kourouma Fatoukouma

text: Fatoukouma on ranskalaisen Saint-Étiennen kasvatti. Hän edusti seuran reservijoukkuetta vuosina 2003–2009 Ranskan neljänneksi korkeimmalla sarjatasolla ja marokkolaista Al Hoceimaa vuosina 2009–2016 pelaten 105 ottelua maan pääsarjassa. Kesäkuussa 2016 hän teki kahden vuoden pituisen sopimuksen Musan Salaman kanssa.


title: Kourouma Fatoukouma

text: Nigerin maajoukkueessa Fatoukouma on pelannut vuodesta 2012 lähtien. Hän oli mukana Afrikan-mestaruuskilpailuissa 2013.


title: Donar Groningen

text: Donar Groningen on alankomaalainen koripalloseura Groningenin kaupungista.


title: Donar Groningen

text: Donar on tunnettu historiansa aikana useilla eri (sponsori)nimillä kuten GasTerra Flamesina vuosina 2009–2014. Joukkue on osallistunut useasti eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Donar on voittanut Alankomaiden mestaruuden vuosina 2004, 2010 ja 2014, Alankomaiden cup-mestaruuden vuosina 2014 ja 2015 ja Alankomaiden supercupin vuonna 2015.


title: BS Leiden

text: BS Leiden (tunnettu myös sponsorinimellään Zorg en Zekerheid Leiden, lyh. ZZ Leiden) on alankomaalainen koripalloseura Leidenin kaupungista.


title: BS Leiden

text: Leiden on osallistunut 2010-luvulla eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Leiden on voittanut Alankomaiden mestaruuden vuosina 1978, 2011 ja 2013, Alankomaiden cup-mestaruuden vuosina 2010 ja 2012 ja Alankomaiden supercupin vuosina 2011 ja 2012.


title: Α-Pyrrolidinopentiotiofenoni

text: α-Pyrrolidinopentiotiofenoni tai α-PVT on synteettinen stimulantti joka kuuluu katinoneihin, ja sitä on myyty internetissä muuntohuumeena. Alfa-PVT on Alfa-PVP:n muunnos, jossa sen fenyylirengas on korvattu tiofeenilla.


title: Α-Pyrrolidinopentiotiofenoni

text: α-PVT:tä esiintyi ensimmäisen kerran Japanissa vuonna 2013.


title: Α-Pyrrolidinopentiotiofenoni

text: Ruotsissa α-PVT on luokiteltu vaaralliseksi yhdisteeksi 10. marraskuuta 2014.


title: Α-Pyrrolidinopentiotiofenoni

text: Kiinassa se on luokiteltu kontrolloiduksi kemikaaliksi lokakuussa 2015.


title: Α-Pyrrolidinopentiotiofenoni

text: Sveitsissä α-PVT on luokiteltu laittomaksi huumausaineeksi marraskuussa 2015.


title: 3C-E

text: 3C-E on psykedeelinen amfetamiini, jonka syntetisoi ensimmäisen kerran Alexander Shulgin. Kirjassaan PiHKAL hän mainitsee annostukseksi oraalisesti annosteltuna 30-60 mg. Vaikutusten on kerrottu kestävän 8-12 tuntia.


title: Emil Hällström

text: Emil Theodor William Hällström (25. maaliskuuta 1864 Oulu – 17. syyskuuta 1918 Pori) oli suomalainen kapellimestari ja säveltäjä, joka johti useita soittokuntia Helsingissä, Viipurissa ja Porissa.


title: Emil Hällström

text: Oulussa syntynyt Hällströn kävi kansakoulun lisäksi kolme vuotta lyseota ja opiskeli sen jälkeen Helsingin orkesteriyhdistyksen orkesterikoulussa. Vuodet 1881–1889 hän oli soittajana Uudenmaan tarkk'ampujapataljoonan orkesterissa. 1880-luvun puolivälissä Hällström toimi Helsingissä myös Raittiusyhdistys Kilven soittokunnan johtajana ja hieman myöhemmin Uudenmaan tarkk'ampujapataljoonan jousiorkesterin johtajana. Vuosikymmenen lopussa hänellä oli myös oma orkesteri. Lisäksi Hällström toimi keisari Nikolai II:n huvialuksen "S/S Standardin" varakapellimestarina.


title: Emil Hällström

text: Vuonna 1891 Hällström valittiin Viipurin työväenyhdistyksen kuoron ja soittokunnan johtajaksi. Hän perusti yhdistykselle myös oman jousiorkesterin ja toimi lisäksi Viipurin VPK:n soittokunnan johtajana. Jouduttuaan muutaman vuoden kuluttua henkilökohtaiseen konkurssiin, Hällström palasi vuosikymmenen puolivälissä Helsinkiin, jossa hän johti muun muassa Suomenmaalaisen tykistörykmentin soittokuntaa ja jousiorkesteria.


title: Emil Hällström

text: Viimeiset vuotensa Hällström vaikutti Porissa, jossa hän toimi paikallisen työväenyhdistyksen yhteyteen perustetun Porin Työväen Soittokunnan johtajana ainakin vuodesta 1909 lähtien. Vuoden 1918 sisällissodan aikana soittokunta mobilisoitiin osaksi Porin punakaartia. Kapellimestarin tehtävien lisäksi Hällström toimi tarvittaessa punaisten esikunnan tulkkina. Sodan loppuvaiheessa hän pakeni muiden Porin punakaartilaisten tavoin kohti itää, mutta joutui toukokuun alussa valkoisten vangiksi Hollolassa. Vankileiriltä vapauduttuaan Hällström kuoli raskaan vankeusajan heikentämänä vielä saman vuoden syyskuussa 54-vuotiaana.


title: Emil Hällström

text: Hällström teki useita sävellyksiä eri torvikokoonpanoille. Hänen levytettyjä kappaleitaan ovat ainakin "Idylli-masurkka" (Porin Työväen Soittokunta 1987) sekä marssi "Rauhan lippu" (Viipurin Työväen Soittajat 1990). Muita Hällströmin sävellyksiä ovat muun muassa gavotti "Minnen från flydda tider" sekä marssit "Konkordia" ja "På Johanneslund". Lisäksi hän sävelsi Suomenmaalaisen tykistörykmentin ja Porin punakaartin kunniamarssit.


title: Mehiläismyrkky

text: Mehiläismyrkky on mehiläisen tuottamaa myrkkyä, jota se erittää takaruumiinsa myrkkyrauhasesta ja pistää pistimellään. Mehiläismyrkky on hajutonta ja kirkasta nestettä, joka koostuu vedestä, entsyymeistä, proteiineista, amiineista, orgaanisista hapoista ja kymmenistä muista yhdisteistä. Mehiläismyrkyn pääkomponentti on melittiini, joka stimuloi kortisolin vapautumista elimistöstä.


title: Mehiläismyrkky

text: Mehiläisen pistos aiheuttaa ihmisille herkkyydestä ja pistojen määrästä riippuen erilaisia oireita hyttysenpiston kokoisesta patista yliherkän ihmisen anafylaktiseen sokkiin.


title: Mehiläismyrkky

text: Mehiläismyrkkyä käytetään terapeuttisiin tarkoituksiin pistättämällä sitä mehiläisellä, injektoimalla kerättyä myrkkyä tai voiteessa. Myrkkyä on käytetty ihon, reumatismin, niveltulehdusten ja kiputilojen hoidossa. Kiinassa mehiläismyrkkyterapiaa on yhdistetty akupunktioon.


title: Mehiläismyrkky

text: Mehiläismyrkkyä kerätään mehiläispesän lentolaudan etupuolelle laitettavalla sähköä johtavalla metalliverkolla. Mehiläiset kävelevät sen päällä, saavat sähköiskuja ja pistävät verkkoa kimpaantuneina. Myrkky kerääntyy verkon alle lasilevylle.


title: Moeritherium

text: Moeritherium (suom. ”Qarun-järven eläin”) oli Pohjois-Afrikassa myöhäisellä eoseenikaudella noin 37-30 miljoonaa vuotta sitten elänyt norsueläinsuku.


title: Moeritherium

text: "Moeritherium" oli 2-3 metriä pitkä ja 70 cm korkea eläin. "Moeritherium" muistutti sekä ulkonäöltään että elintavoiltaan virtahepoa, vaikkei se ollut sukua niille. "Moeritherium" eli luultavasti ainakin osittain vedessä ja uiskenteli joissa ja järvissä joista se söi vesikasveja joita se repi joustavilla huulillaan. Silmät ja korvat sijaitsivat korkealla päässä ja pysyivät aina pinnan yläpuolella kun se ui. "Moeritheriumilla" ei ollut varsinaista kärsää mutta sillä oli kärsän tynkä kuten tapiireilla ja sioilla.


title: Moeritherium

text: Hampaiden mineraalipitoisuuden tutkimukset ovat osoittaneet että "Moeritherium" viettivät suuren osan elämästään makeassa vedessä.


title: Moeritherium

text: "Moeritheriumin" suuret hampaat ylä- ja alaleuoissa olivat kuin pieniä torahampaita jotka työntyivät ulos sen suusta. Ne kehittyivät myöhempien lajien, kuten "Tetrabelodonin" syöksyhampaiksi. "Moeritherium" jauhoi ruokansa sen kuudella poskihammasparilla.


title: Moeritherium

text: Ensimmäiset "Moeritheriumin" jäänteet löysi Charles Andrews vuonna 1904 Egyptin Qarun-järveltä (josta se on saanut nimensäkin). Fossiileja on myös löydetty Marokosta.


title: Moeritherium

text: Toisin kuin joskus luullaan, nykyiset norsut eivät kehittyneet suoraan "Moeritheriumista" vaan samaan aikaan eläneestä "Palaeomastodonista".


title: Annukka Roininen

text: Annukka Roininen (20. heinäkuuta 1976 Jyväskylä – 2. kesäkuuta 2016 Hämeenlinna) oli toimittaja ja toimitussihteeri, joka muistetaan Yleisradion A-studion toimittajana ja juontajana.


title: Annukka Roininen

text: Hän opiskeli puheviestintää 1990-luvulla Jyväskylän yliopistossa ja aloitti toimittajan uransa Ylen Keski-Suomen toimituksessa 2002. Sieltä hän siirtyi Aamu-TV:hen ja edelleen muihin ohjelmiin. A-studiossa hän aloitti 2006.


title: Annukka Roininen

text: Hän oli tutkiva journalisti, ja hän meni haastatellessaan suoraan asiaan. Hän ei halunnut käyttää lähetysaikaa turhaan jaaritteluun. Ylen organisaatiouudistuksen jälkeen hän ryhtyi tekemään isompia juttukokonaisuuksia.


title: Annukka Roininen

text: Roininen ja hänen kollegansa Tiina Salumäki saivat tutkivan journalismin Lumilapio-palkinnon vuonna 2010. Palkinto tuli Destiaan liittyneiden väärinkäytösten paljastamisesta. Vuonna 2015 Roininen oli ehdolla Suuren Journalistipalkinnon saajaksi Hoivakoti kuntoon -juttusarjasta, joka seurasi somerolaisen Tervaskannon hoivakodin arkea syksyllä 2014.


title: Annukka Roininen

text: Roininen kuoli syöpään 39-vuotiaana kesäkuussa 2016.


title: Meeri Peimola

text: Meeri Peimola (oik. "Meeri Peimola-Yletyinen") on suomalainen laulaja, joka levytti kymmenkunta kappaletta 1950-luvun puolivälissä Erkki Ertaman ja Ensio Kostan orkesterien sekä Triola-orkesterin solistina, osin gramofonilevyille ja osin vinyylilevyille.


title: Meeri Peimola

text: Neljän kappaleen EP-levyllä "Meeri Peimola, Raya Avellan ja Maynie Sirén" vuodelta 1955 Peimola esittää laulut ”Surujen kitara” ja ”Kerroitko hänelle?”.


title: Meeri Peimola

text: Peimola oli 1970-luvun alussa mukana Musiikkialan Ammattiyhdistysten Federaatiossa ravintolamuusikoiden edustajana.


title: Meeri Peimola

text: Meeri Peimolan pojat Markku ja Ilkka Peimola ovat myös muusikoita. Meeri Peimola on naimisissa basisti Raimo Yletyisen kanssa.


title: Il trionfo di Maciste

text: Il trionfo di Maciste (”Macisten riemuvoitto”) on vuonna 1961 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Tanio Boccia alias Amerigo Anton. Sen sankaria Macistea esittää Adriano Bellini alias Kirk Morris.


title: Il trionfo di Maciste

text: Memfiin valtaistuimen anastaneen kuningatar Tenefin hirmuvaltaan kyllästyneet asukkaat pyytävät Macisten apuun rauhan palauttamiseksi. Tenefi saa Macisten vangikseen, mutta hänen rakastettunsa Antea onnistuu murtamaan taian Yalis-velhon antaman vastamyrkyn avulla. Maciste lyö Tenefin sotilaat ja hirviöt, pelastaa Antean ja palauttaa vallan Memfiin lailliselle hallitsijalle prinssi Hiramille.


title: Il trionfo di Maciste

text: "Il trionfo di Maciste" on kuvattu Totalscope-laajakangastekniikalla Eastmancolor-väreissä Incir De Paolisin studiossa ja Tor Caldaran maisemissa. Se on ”Italian Ed Woodina” tunnetun Tanio Boccian ensimmäinen peplum-elokuva.


title: Il trionfo di Maciste

text: Vaatimattomasti toteutetun ja dialogiltaan kömpelön elokuvan juoniainekset on lainattu Pietro Franciscin "Herkuleesta ja Lyydian kuningattaresta". Sen toinen esikuva on Egyptiin sijoitettu Carlo Campogallianin "Kuninkaiden laakson jättiläinen". Lavasteet ja puvustus ovat peräisin Fernando Cerchion elokuvasta "Nefertite – Niilin kuningatar" ja taustoina toimivat mattamaalaukset ovat Joseph Nathansonin käsiäalaa. Boccian ohjaustyön kohokohtia ovat hevosvaljakoihin sidotun Macisten voimainkoetus sekä loppukohtaus, jossa sankari pelastaa rakastettunsa tulitemppelin luolamiehiltä. Yhdysvaltalaiseen versioon "Triumph of the Son of Hercules" on lisätty otoksia Riccardo Fredan elokuvasta "Maciste all’inferno", jossa pääosaa näyttelevällä Adriano Bellinillä on aivan erilainen kampaus ja lannevaate.


title: Il trionfo di Maciste

text: "Il trionfo di Macisten" yleisö- ja arvostelumenestys oli poikkeuksellisen heikko. Se keräsi Italiassa vain 98 miljoonan liiran kassatulot. Elokuva menestyi kuitenkin paremmin lähiöiden uusintateattereissa, jonne se siirtyi jo parin viikon kuluttua ensi-illasta.


title: Monovetyfosfaatti

text: Monovetyfosfaatti on anioni, joka koostuu yhdestä vetyionista (H) ja fosfaattiryhmästä (PO), joka sisältää yhden fosforin (P) ja neljä happea (O). Sen molekyylikaava on siis HPO.


title: Anghel Iordănescu

text: Anghel Iordănescu (s. 4. toukokuuta 1950 Bukarest) on romanialainen jalkapallovalmentaja ja entinen hyökkääjä.


title: Anghel Iordănescu

text: Iordănescu on Steaua Bukarestin kasvatti. Hän edusti seuraa vuosina 1968–1982 tehden 317 ottelussa peräti 155 maalia, joilla hän on seuran historian paras maalintekijä. Kaudella 1981–1982 Iordănescu voitti Liga I:n maalikuninkuuden. Hän saavutti seuran paidassa ensimmäisellä jaksollaan muun muassa kahdesti Liga I:n mestaruuden. Vuodet 1982–1984 Iordănescu edusti kreikkalaista OFI Kreetaa, ennen kuin palasi vuonna 1985 Steaua Bukarestiin, jossa hän voitti Euroopan cupin viimeisellä kaudellaan 1985–1986. Finaalissa FC Barcelonaa vastaan Iordănescu tuli vaihdosta kentälle.


title: Anghel Iordănescu

text: Iordănescu kuului Romanian jalkapallomaajoukkueeseen vuosina 1971–1981. Hän pelasi maajoukkueessa 64 ottelua onnistuen maalinteossa 26 kertaa.


title: Anghel Iordănescu

text: Iordănescu aloitti valmentajanuransa vuonna 1984 Steaua Bukarestin, jota hän edusti samaan aikaan myös pelaajana, apuvalmentajana. Myös hänen ensimmäinen päävalmentajapestinsä oli samassa seurassa, vuosina 1986–1990. Hän voitti Steauan kanssa neljästi Romanian liigan kahdella jaksollaan seurassa. Vuonna 1993 Iordănescu nimettiin Romanian jalkapallomaajoukkueen päävalmentajaksi. Hän toimi maajoukkueen päävalmentajana vuodet 1993–1998 johtaen maan kaksiin MM-kilpailuihin (1994, 1998) ja maan historian parhaaseen sijoitukseen, puolivälieräpaikkaan vuoden 1994 MM-kilpailuissa.


title: Anghel Iordănescu

text: Vuodet 1998–1999 Iordănescu toimi Kreikan jalkapallomaajoukkueen päävalmentajana. Hänen toinen jaksonsa Romanian maajoukkueen päävalmentajana ajoittui vuosiin 2002–2004. Iordănescu on toiminut seurajoukkueen valmentajana kotimaansa lisäksi myös Kyproksella, Saudi-Arabiassa ja Arabiemiraateissa. Al-Hilalin ja Al-Ittihadin kanssa Iordănescu on voittanut AFC Champions Leaguen. Vuonna 2006 hän siirtyi eläkkeelle arabiemiirikuntalaisesta Al Ainista.


title: Anghel Iordănescu

text: Vuonna 2014 Iordănescu pyörsi lopettamispäätöksensä ja hän siirtyi kolmatta kertaa urallaan Romanian maajoukkueen päävalmentajaksi. Hän johti joukkueen vuoden 2016 EM-kilpailuihin. Lopputurnauksessa Romanian menestys jäi kehnoksi ja turnaus päättyi alkulohkon jumbosijaan yhdellä pisteellä. Turnauksen jälkeen hän erosi tehtävistään.


title: Anghel Iordănescu

text: Ensimmäisen lopettamispäätöksensä jälkeen Iordănescu siirtyi politiikkaan. Hän toimi Romanian sosiaalidemokraattisen puolueen jäsenenä maan senaatissa vuodesta 2008 alkaen.


title: Anghel Iordănescu

text: Myös Iordănescun poika Edward Iordănescu on toiminut jalkapallouransa jälkeen valmentajana muun muassa Liga I:ssä.


title: Anghel Iordănescu

text: Steaua Bukarest


title: Anghel Iordănescu

text: Henkilökohtainen


title: Anghel Iordănescu

text: Al-Hilal


title: Anghel Iordănescu

text: Al Ain


title: Anghel Iordănescu

text: Al-Ittihad


title: Norrilampi

text: Norrilampi on Pirkanmaalla Ikaalisissa Karpanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Norrilampi on osa Pääjärven valuma-aluetta.


title: Norrilampi

text: Lammen pituus on 250 metriä, leveys 100 metriä ja sen pinta-ala on 1,3 hehtaaria. Se sijaitsee Pääjärveen laskevan Silmästeenojan varrella Norrinvuoren pohjoispuolella. Lammen ympäristö on mäkien välissä olevaa suota. Lampeen on kaivettu neljä lampea, joista kolme tuo lampeen soiden kuivatusvesiä. Etelästä lähtevä oja on laskuoja, joka yhtyy 400 metrin jälkeen Silmästeenojaan. Rantaviivan pituus on 550 metriä. Rannat ovat kahta kohtaa lukuun ottamatta suota ja ne ovat autiot. Lähin rakennus sijaitsee 50 metriä länteenpäin rannasta. Mökin lähelle johtaa metsäautotie Saukonperältä.


title: 4-pyridoni

text: 4-pyridoni (CHNO) on heterosyklinen orgaaninen yhdiste. Yhdistettä voidaan käyttää muiden orgaanisten yhdisteiden synteesien lähtöaineena.


title: 4-pyridoni

text: Huoneenlämpötilassa 4-pyridoni on väritöntä kiteistä ainetta. Yhdiste liukenee hyvin veteen. 4-pyridonilla on kaksi tautomerista muotoa 4-pyridoni ja 4-hydroksipyridiini. Yhdiste kykenee reagoimaan nukleofiilina sekä enamiinin että fenolin tavoin. Nukleofiilisin kohta on 3-aseman hiiliatomi ja esimerkiksi nitraus tapahtuu tähän asemaan. 4-pyridoni reagoi fosforyylikloridin kanssa muodostaen 4-klooripyridiiniä. Yhdiste on heikko happo ja sen pK-arvo on 3,23.


title: 4-pyridoni

text: 4-pyridonia voidaan valmistaa hydrolysoimalla 1-pyridyylipyridiniumkloridia. Yhdistettä käytetään eräiden lääkeaineiden kuten propyylijodonin ja perisiatsiinin valmistukseen.


title: Kaitajärvi (Ikaalinen, Karpanperä)

text: Kaitajärvi on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kaitajärvi on osa Pääjärven valuma-aluetta.


title: Kaitajärvi (Ikaalinen, Karpanperä)

text: Järven pituus on 400 metriä, leveys 150 metriä ja sen pinta-ala on 3 hehtaaria. Se sijaitsee Pöytäkivenvuorten vieressä sijaitsevan maaston murroksessa, joka alkaa etelässä Pääjärvellä ja jota myöten virtaa Silmästeenoja. Järven ympäristössä ovat suot ojitettuja ja kaksi suo-ojaa on kaivettu järveen asti ja kaksi muuta järven tulo-ojaa on kaitettu järveä ympäröivälle suolle asti. Järven oma laskuoja lähtee sen eteläpäästä ja laskee 1,2 kilometrin jälkeen Hörskönjärveen, joka myös kuuluu Pääjärvelle johtavaan järvien ketjuun. Rantaviivan pituus on 850 metriä. Rannat ovat suota tai avosuota, mutta pohjoispäässä suoalueen yläpuolelle on rakennettu yksi vapaa-ajan asunto. Järvelle ja asunnolle johtaa tiet tai polut Saukonperältä lähtevältä tieltä.


title: Olli Vuori

text: Olli Yrjö Vuori (3. tammikuuta 1921 Turku – 11. tammikuuta 2000) oli suomalainen taloustieteilijä. Hän oli Turun yliopiston taloustieteen professori 1971–1988. Hän tutki uransa aikana kesähuvilan, auton ja osakehuoneiston omistusta ja osamaksuluottoa.


title: Olli Vuori

text: Vuori oli Turun Suomalaisen Yliopistoseuran hallituksen puheenjohtaja 1991–1992.


title: Paul A. Wuori

text: Paul Adolf Wuori (1. elokuuta 1933 Kauniainen – 14. kesäkuuta 2015) oli suomalainen tekniikantutkija. Hän oli Teknillisen korkeakoulun vt. professori 1968–1973 ja hydraulisten koneiden professori 1973–1985 ja rehtori 1979–1985. Hänen tutkimuskohteensa olivat kaasudynamiikka ja labyrinttitiivisteet.


title: Aasi, Morso ja Mouru

text: Aasi, Morso ja Mouru on Tuula Kallioniemen lastenkirjoihin perustuva nukketelevisiosarja, jota esitettiin Yle TV2:n "Pikku Kakkonen" -lastenohjelmassa vuosina 1999−2001. Sarjan päähenkilöt ovat Aasi, Morso ja Mouru-niminen kissa.


title: Aasi, Morso ja Mouru

text: Sarjan alussa lapsenmielinen ja arka Aasi asuu yksin pienessä talossa, josta pelkää lähteä ulos. Hän pelkää erityisesti ulkona asuvia morsoja. Aasi seuraa muiden perässä, mutta sarjan edetessä hänen itsevarmuutensa kasvaa. Mouru-kissa puolestaan on itsepäinen ja vahvatahtoinen. Morso on viisas ja kärsivällinen, ja rauhoittelee tilannetta, jos Aasi ja Mouru alkavat riidellä. Toisinaan käkikello kiekuu välihuomioita tilanteisiin. Jukka Saikkonen näytteli Aasia, Aapo Valinen Morsoa ja Juha Kaijomaa Mourua. Käkikellon ääninäyttelijänä toimi Anu Tuomi-Nikula.


title: Aasi, Morso ja Mouru

text: Sarja muistetaan erityisesti Morso-hahmosta, jota osa katsojista on pitänyt pelottavana. Nukentekijä Erja Mikkolan mukaan hahmosta tehtiin tarkoituksella pelottava, koska sarjassa Aasin piti aluksi pelätä sitä. Aasi kuitenkin huomaa sarjan kuluessa, että kilttiä Morsoa ei ole syytä pelätä. Ohjaaja Olli Löytösen mukaan sarjassa olikin kyse erilaisuuden hyväksymisestä. Morson ulkonäön suunnittelussa lähtökohtana oli Mopsi-koirarotu.


title: Aasi, Morso ja Mouru

text: Sarja on esitetty uusintana ainakin vuonna 2010.


title: Hörskönjärvi

text: Hörskönjärvi on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hörskönjärvi on osa Pääjärven valuma-aluetta.


title: Hörskönjärvi

text: Järven pituus on 550 metriä, leveys 150 metriä ja sen pinta-ala on 4,5 hehtaaria. Se sijaitsee Pääjärveltä lähtevässä murroksessa, missä se on osa Silmästeenojan järviketjussa. Siihen on kaivettu kahdeksan metsäojaa, jotka tuovat vettä ympäröiviltä soilta. Pohjoispäähän laskeva oja tuo Leppinevan kuivatusvedet ja samoin tekee toinen järven pohjoispäähän laskeva oja, joka on Nuuskulammen laskuoja. Kolmas pohjoispäähän laskevista ojista tuo Kaitajärven vedet ja on samalla murroksessa virtaavan järviketjun yhdistävä oja. Järven oma laskuoja lähtee järven eteläpäästä ja laskee 700 metrin jälkeen Aliseen Kivijärveen. Rantaviivan pituus on 1,3 kilometriä. Rannat ovat vain puoliksi suota, mutta siitä huolimatta järvi on autio. Sen ohitse kulkee metsäautotie, joka saa alkunsa Karpanperältä.


title: Mikko Wuoti

text: Mikko Ilmari Eelis Wuoti (26. tammikuuta 1924 Turku – 15. helmikuuta 1997) oli suomalainen teollisuusjohtaja, koulutukseltaan metsänhoitaja. Hän sai vuorineuvoksen arvon 1981. Hän oli Metsäliitto-yhtymän pääjohtaja vuodesta 1981.


title: Halocarpus

text: Halocarpus on podokarpuskasvien heimoon (Podocarpaceae) kuuluva havupuusuku. Sukuun kuuluvat kolme lajia ovat Uuden-Seelannin ainavihantia puita ja pensaita. Suvulle tyypillisiä piirteitä ovat voimakkaasti kaksimuotoiset lehdet ja mehevät kävyt, joiden siemeniä suojaa kärjestä avoin valkoinen tai keltainen vaippa.


title: Halocarpus

text: Suvun "Halocarpus" edustajat ovat ainavihantia puuvartisia kasveja. "Halocarpus kirkii" on puu, joka voi kasvaa noin 25 metriä korkeaksi. Muut lajit ovat yleensä pensaita, mutta voivat suotuisissa olosuhteissa kasvaa pieniksi puiksikin. Oksitus on usein epäsäännöllistä. Rungon kuori on ohutta ja kovaa. Siinä voi olla korkkihuokosia. Vanhemmiten kuori hilseilee ohuina liuskoina. Näkyviä päätesilmuja muodostuu ainoastaan varhaislehdellisiin versoihin.


title: Halocarpus

text: Kaksimuotoiset lehdet voivat olla pitkiä ja kapeita tai suomumaisia. Lehtiasento on kierteinen. Erityisesti nuorilla kasveilla esiintyvät varhaislehdet ovat muodoltaan tasasoukkia tai suikean tasasoukkia. Varhaislehdet siirottavat kaikkiin suuntiin. Vanhemmille kasveille tyypilliset myöhäislehdet ovat pieniä vinoneliömäisiä suomulehtiä, jotka ovat painautuneet tiivisti kiinni versorankaan. Varhaislehdet vaihtuvat myöhäislehdiksi ilman asteittaisia välimuotoja, mutta vanhemmatkin kasvit tuottavat yleisesti joitakin varhaislehdellisiä versoja. Ilmarakoja on lehden kummallakin pinnalla.


title: Halocarpus

text: Suvun kasvit ovat kaksikotisia hede- ja emikukintojen kehittyessä eri kasviyksilöihin. Kukinnot kehittyvät suomulehtisten versojen kärkiin. Hedekukinnot eli hedekävyt kasvavat yksittäin, kaksittain tai kolmittain. Hedekäpy koostuu muutamasta rankaan kierteisesti asettuneesta hedelehdestä. Hedelehti on punertava, mutta siihen kiinnittyneet pölylokerot ovat keltaisia. Siitepölyhiukkasessa on kaksi ilmaonteloa. Emikukinnot eli kävyt kasvavat yksittäin versojen kärjissä. Emikäpy koostuu muutamasta punertavasta peitinsuomusta, jotka muistuttavat suomulehtiä. Yhden tai useamman peitinsuomun hangassa on pieneen emisuomuun kiinnittynyt vastasuuntainen siemenaihe. Kävyssä on tavallisesti lopulta 1–5 pystyä siementä. Kävyn kypsyessä emisuomu laajenee ja muodostaa kehittyvää siementä ympäröivän vaipan, josta käytetään nimitystä epimatium. Epimatium muodostaa siemenen tyvelle valkoisen tai keltaisen renkaan, joka kärjestään avoimena muistuttaa esimerkiksi marjakuusikasveilla (Taxaceae) ja lapakkapuilla ("Phyllocladaceae") esiintyvää siemenvaippaa eli arillusta. Kypsänä kiiltävän musta siemen on hieman litistyneen munanmuotoinen, ja siinä on kaksi sivuttaista harjannetta.


title: Halocarpus

text: Suvun "Halocarpus" kasvit ovat podokarpuskasvien heimoon kuuluvia havupuita. Ne ovat kaikkein läheisimmin sukua suvulle "Prumnopitys" sekä podorin ("Parasitaxus usta"), "Manoao colensoin" ja "Lagarostrobos frankliniin" muodostamalle kolmen yksilajisen suvun ryhmälle.


title: Halocarpus

text: Sukuun kuuluu kolme lajia.Kaikki suvun lajit kasvavat kotoperäisinä Uudessa-Seelannissa. "Halocarpus kirkii" kasvaa ainoastaan Pohjoissaaren subtrooppisissa alankosademetsissä korkeintaan 700 metrin korkeudella merenpinnasta. Suvun kaksi muuta lajia kasvavat paitsi kummallakin Uuden-Seelannin pääsaarista, myös niiden eteläpuolella sijaitsevalla Stewartinsaarella. Ne kasvavat myös korkeammalla vuoristoissa noin 1 500 metriin merenpinnan yläpuolelle.


title: Osmo Väinölä

text: Osmo Tapani Väinölä (s. 1928) on suomalainen diplomaatti ja suurlähettiläs. Hän oli ulkoministeriön hallinnollisen osaston päällikkö 1978–1979, suurlähettiläs Budapestissa 1979–1985 ja Tel Avivissa 1985–1989 Hän oli kiertävä suurlähettiläs Länsi-Afrikassa joissakin maissa 1989–1991 ja suurlähettiläs Riadissa 1991–1993.


title: Marko Pjaca

text: Marko Pjaca (s. 6. toukokuuta 1995 Zagreb) on kroatialainen jalkapalloilija, joka edustaa Serie A:ssä pelaavaa Juventusta. Pelipaikaltaan oikeajalkainen Pjaca on vasen laitahyökkääjä. Hän kuuluu myös Kroatian jalkapallomaajoukkueeseen.


title: Marko Pjaca

text: Nuoruudessa hän harjoitteli käsipalloa, koripalloa ja pöytätennistä. Hänen isänsä Željko on entinen painija ja äitinsä Višnja on entinen judoka. Hänellä on kaksi siskoja: Martina ja Iva.


title: Marko Pjaca

text: Pjaca aloitti ammattilaisuransa 1. HNL:n Lokomotivassa, jossa hän pelasi vuosina 2012–2014 49 ottelua onnistuen maalinteossa yhdeksän kertaa. Kesäkuussa 2014 Pjaca teki viiden vuoden sopimuksen saman sarjan Dinamo Zagrebin kanssa, jota hän oli edustanut myös nuorena. Hän teki avauskaudellaan 32 ottelussa 11 maalia juhlien sekä 1. HNL:n että Kroatian cupin voittoa. Myös kaudella 2015–2016 Pjaca saavutti Dinamon kanssa tuplamestaruuden.


title: Marko Pjaca

text: Heinäkuussa 2016 hän teki viiden vuoden sopimuksen Juventuksen kanssa.


title: Marko Pjaca

text: Pjaca on edustanut Kroatiaa kaikissa nuorten maajoukkueissa alle 17-vuotiaista alle 21-vuotiaisiin. Vuonna 2013 hän pelasi neljässä ottelussa alle 20-vuotiaiden MM-kilpailuissa. Kroatian jalkapallomaajoukkueessa Pjaca debytoi 4. syyskuuta 2014 ystävyysottelussa Kyprosta vastaan. Avausmaali syntyi 4. kesäkuuta 2016 ystävyysottelussa San Marinon verkkoon. Pjaca nimettiin Kroatian ryhmään vuoden 2016 EM-kilpailuihin.


title: Marko Pjaca

text:
Seurajoukkuetasolla
Dinamo Zagreb


title: Vähäkallio

text: Vähäkallio on muun muassa seuraavien suomalaisten sukunimi:


title: Hannu Väliaho

text: Hannu Sakari Väliaho (s. 4. huhtikuuta 1938 Kotka) on suomalainen matemaatikko. Hän oli Helsingin yliopiston sovelletun matematiikan professori 1975–2001. Hänen tutkimuskohteenaan oli muun muassa matemaattinen optimointi. Sitä ennen hän oli Metsäntutkimuslaitoksen matemaattisen osaston professori 1972–1975.


title: Hannu Väliaho

text: Väliaho on toiminut aktiivisesti viidennen herätysliikkeen piirissä ja ollut perustamassa sen julkaisua Uusi Tie -lehteä.


title: Olli Välikangas

text: Olli Martti Johannes Välikangas (21. helmikuuta 1933 Helsinki – 10. syyskuuta 2017 Helsinki) oli suomalainen kielitieteilijä. Hän oli Helsingin yliopiston romaanisen filologian professori 1973–1997. Sitä ennen hän oli vuodesta 1963 ranskan kielen dosentti. Hänen tutkimuskohteensa oli ranskan kielen sanasto.


title: Olli Välikangas

text: Välikankaan isä oli arkkitehti Martti Välikangas.


title: Scott Wilson (jääkiekkoilija)

text: Scott Wilson (s. 24. huhtikuuta 1992 Oakville, Ontario) on kanadalainen jääkiekkoilija, joka edustaa NHL:ssä pelaavaa Pittsburgh Penguinsia. Pelipaikaltaan vasemmalta laukova 180-senttinen ja 83-kiloinen Wilson on keskushyökkääjä.


title: Scott Wilson (jääkiekkoilija)

text: Pittsburgh Penguins varasi Wilsonin numerolla 209 . Kaudella 2013–2014 Wilson debytoi AHL:ssä Penguinsin farmiseuran Wilkes-Barre/Scranton Penguinsin paidassa pelaten yhdessä ottelussa. Kaudella 2014–2015 hän teki NHL-debyyttinsä pelaten yhdessä runkosarjan ottelussa ja kolmessa pudotuspelien ottelussa. AHL:ssä hän teki 55 pelissä tehot 19+22. Kaudella 2015–2016 Wilson sai NHL:ssä vastuuta 24 pelin verran tehden tehot 5+1.


title: Porin Työväen Soittokunta

text: Porin Työväen Soittokunta ry (myös PTS Suuri Puhallinorkesteri, PTS-Band) on vuonna 1887 perustettu porilainen puhallinorkesteri. Yhdistyksessä toimii nykyään kolme eri kokoonpanoa; PTS Suuri puhallinorkesteri, Delta Eleven Brass Band ja PTS Brass Quintet. Kapellimestarina on vuodesta 2013 lähtien toiminut Tommi Tuominen. PTS on Suomen Työväen Musiikkiliiton vanhin jäsen yhdessä samana vuonna perustetun Tampereen Työväenyhdistyksen Soittokunnan kanssa.


title: Porin Työväen Soittokunta

text: Porin Työväen Soittokunta sai alkunsa syyskuisena tiistaina 1887, kun aiemmin maaliskuussa toimintansa aloittaneen Porin Työväenyhdistyksen toimikunnan kokouksessa ”Nostettiin kysymys torvien hankkimisesta yhdistyksen jäsenten kesken perustettavaa torvisoittokuntaa varten ja kehotettiin hra Kauppinen asiasta keskustelemaan asian tuntevain kanssa. Yhdeksän torvea olisi hankittava”. Aloitteentekijänä oli työväenyhdistyksen johtohahmoihin kuulunut kansakoulunopettaja Matti Kauppinen. Porin Työväenyhdistyksen lisäksi PTS on 1900-luvun alkuvuosina toiminut myös 1899 perustetun Porin metallityöväen ammattiosasto nro 6:n alaisuudessa.


title: Porin Työväen Soittokunta

text: Soittokunnan kapellimestareita ovat olleet muun muassa Emil Hällström 1912–1918 sekä Heino Hänninen 1972–2012. PTS on julkaissut kaksi musiikkikasettia "Albumi I" ja "Albumi II" vuosina 1989 ja 1991.


title: BlueStacks

text: BlueStacks on yhdysvaltalainen teknologiaan keskittyvä yritys, joka tuottaa Windowsille ja OS X:lle tarkoitettua Android-emulaattori BlueStacks App Playeria sekä GamePop-palvelua. Yritys perustettiin 25. toukokuuta 2011. App Playerin beetaversio julkaistiin joulukuussa 2012. Vuonna 2015 yritys julkaisi App Player 2.0:n.


title: BlueStacks

text: App Playerin julkinen alpha-versio julkaistiin 11. lokakuuta 2011, ja nykyisin App Playerillä on 130 miljoonaa käyttäjää.


title: Erkki Wänninen

text: Erkki Verner Wänninen (9. lokakuuta 1925 Turku) on suomalainen kemisti. Hän oli Åbo Akademin (ÅA) analyyttisen kemian professori 1967–1987 ja kemiallis-teknillisen tiedekunnan dekaani 1975–1977. Hän oli Åbo Akademin kauppakorkeakoulun rehtori 1965–1969. Hänen tutkimuskohteitaan ovat olleet kompleksometria, analyysimenetelmiät ja automaattinen kemiallinen määritys. Hänen aikanaan ÅA:n analyyttisen kemian laboratorion tutkimustoiminta laajeni huomattavasti ja aloitettiin tutkimustyötä kahdella aivan uudella alueella, analyyttinen instrumentointi ja sähkökemia.


title: Erkki Wänninen

text: Wänninen väitteli 1960 aiheenaan "Complexometric Titrations with Diethylenetriaminepenta-acetic Acid".


title: Michael Hector

text: Michael Anthony James Hector (s. 19. heinäkuuta 1992 East Ham, Lontoo, Englanti) on jamaikalainen jalkapalloilija, joka edustaa Englannin valioliigassa pelaavaa Chelseaa. Pelipaikaltaan oikeajalkainen Hector on keskuspuolustaja. Hän kuuluu myös Jamaikan jalkapallomaajoukkueeseen.


title: Michael Hector

text: Hector aloitti ammattilaisuransa Readingissä, jota hän edusti vuodet 2009–2015. Suurimman osan Reading-ajasta Hector vietti kuitenkin lainalla yhteensä 11 muussa seurassa The Football Leaguessa, sen ulkopuolella ja Irlannissa sekä Skotlannissa. Kaudella 2011 hän teki pääsarjadebyyttinsä Irlannin valioliigan Dundalkin paidassa pelaten 11 ottelussa, joissa syntyi kaksi maalia. Kaudella 2013–2014 hän pelasi Skotlannin valioliigan Aberdeenissä 20 ottelua tehden yhden maalin, ennen kuin hän tammikuussa 2014 palasi takaisin Readingiin.


title: Michael Hector

text: Kaudella 2014–2015 Hector pelasi Readingin paidassa Englannin mestaruussarjassa 41 ottelua onnistuen maalinteossa kolmesti. Syyskuussa 2015 hän siirtyi Englannin valioliigan hallitsevaan mestarijoukkueeseen Chelseaan, mutta hänet lainattiin lähes saman tien takaisin Readingiin. Hector pelasi kaudella 2015–2016 Readingin paidassa 26 ottelua onnistuen kerran maalinteossa.


title: Michael Hector

text: Hector on syntynyt Englannissa, mutta hän sai luvan edustaa Jamaikaa, sillä hänellä on sukujuuria maassa. Hector debytoikin Jamaikan jalkapallomaajoukkueessa kesäkuussa 2015 Copa Américan ottelussa Uruguayta vastaan. Hän pelasi Jamaikan paidassa kaikissa joukkueen otteluissa Copa Américassa. Saman vuoden Gold Cupissa Hector pelasi neljässä ottelussa ja oli mukana saavuttamassa hopeaa.


title: Michael Hector

text: Hector kuuluu Jamaikan joukkueeseen myös vuoden 2016 Copa América Centenariossa.


title: Michael Hector

text: Jamaika


title: Olavi Väyrynen

text: Erkki Olavi Väyrynen (s. 16. maaliskuuta 1923 Helsinki) on suomalainen virkamies, koulutukseltaan oikeustieteen kandidaatti ja ekonomi. Hän oli 1953–1973 sosiaali- ja terveysministeriön hintaosaston osastopäällikkö. Kun Elinkeinohallitukseen perustetiin kilpailuasiamiehen toimisto, hän oli toimiston koko toiminnan ajan 1973–1988 kilpailuasiamies.


title: Litiumilma-akku

text: Litiumilma-akku (Li-O) on metalli-ilma akku, joka käyttää litiumin hapettumista anodilla ja hapen pelkistymistä katodilla sähkövirran muodostamiseen.